Betingelser Oneway Esport Aps\nAbonnementsbetingelser (For portalen)\nDisse abonnementsbetingelser gælder for adgang og brugsret til Oneway Esport Aps´ samlede portefølje af produkter fra 18/9-2019.\nIndividuelle vilkår for det konkrete abonnement, herunder abonnementsperiode og pris, fremgår af ordrebekræftelsen.\nAbonnenten har adgang og brugsret til de produkter, der købes abonnement på, jf. Ordrebekræftelsen.\nAbonnementet træder i kraft, når Oneway Esport Aps har registreret abonnentens bestilling. Abonnenten har ingen fortrydelsesret. Abonnementet tegnes indledningsvis for en fastlagt periode som angivet i ordrebekræftelsen (“Oprindelig Abonnementsperiode”), og forlænges herefter automatisk med en tilsvarende periode efter hvert udløb (“Forlænget Abonnementsperiode”). Abonnementet løber indtil det opsiges af abonnenten på de betingelser, som er angivet nedenfor til udløbet af en Forlænget Abonnementsperiode.\nAbonnementet er uopsigeligt i såvel den Oprindelige Abonnementsperiode som i den Forlængede Abonnementsperiode. Såfremt abonnenten ikke ønsker at overgå til en Forlænget Abonnementsperiode, skal abonnenten skriftligt opsige abonnementet med 3 måneders varsel til udgangen af enten den Oprindelige Abonnementsperiode eller en Forlænget Aftaleperiode. Dette skal ske ved en mail til kontakt@onewayesport.dk.\nDet er Oneway Esport Aps uvedkommende såfremt skolen, som anvender abonnementet, ophører med at benytte abonnementet herunder i forbindelse med, at skolen lukker i enten den Oprindelige- eller i den Forlænget Abonnementsperiode, og Oneway Esport Aps vil i disse tilfælde være berettiget til at fakturere abonnenten for abonnementet for den periode som, abonnenten har forpligtet sig til i henhold til ovenstående.\nAbonnementsprisen for enhver Forlænget Abonnementsperiode jf. punkt 2, faktureres til den på tidspunktet for den Forlænget Abonnementsperiodes påbegyndelse gældende 1-års listepris, jf. Oneway Esport Aps´ prisliste, der fastlægges af Oneway Esport Aps under inddragelse af Oneway Esport Aps´ omkostninger og den generelle prisudvikling i markedet, hvor Oneway Esport Aps opererer.\nOneway Esport Aps fakturerer abonnenten årligt forud i den aftalte abonnementsperiode. Såfremt skolen ophører med at benytte abonnementet herunder i forbindelse med, at skolen lukker i enten den Oprindelige- eller i den Forlænget Abonnementsperiode, forfalder den fulde abonnementspris for hele perioden dog umiddelbart til betaling samtidig med ophøret.\nAbonnementsprisen for den Oprindelige Abonnementsperiode er aftalt i forbindelse med indgåelse af abonnementet og fremgår af Ordrebekræftelsen.\nEndvidere forbeholder Oneway Esport Aps sig til årligt at regulere prisen i forhold til den til enhver tid gældende inflationsrate, dog med minimum 2%.\nVed forsinket betaling opkræver Oneway Esport Aps morarenter i overensstemmelse med den til enhver tid gældende rentelov\nAbonnementet omfatter adgang og brugsret til alt indhold, der er købt i henhold til Ordrebekræftelsen. Oneway Esport Aps forbeholder sig retten til løbende og uden varsel at ændre i produkters indhold og funktioner.\nOneway Esport Aps ejer enhver immaterialret til produkterne og deres indhold, herunder, men ikke begrænset til, ophavsrettighederne til al tekst og andet materiale. Abonnenten opnår ingen immaterielle rettigheder til produkterne eller deres indhold.\nEnhver fremvisning, eksemplarfremstilling eller kopiering af hele eller dele af produkterne og deres indhold er ikke tilladt, medmindre der foreligger en særskilt skriftlig aftale herom mellem abonnenten og Oneway Esport Aps. Dog må institutioner, der har indgået en aftale med Copydan Tekst & Node, anvende tekster og noder, under forudsætning af, at anvendelsen af tekster og noder sker på de betingelser, som følger af aftalen med Copydan Tekst & Node.\nAbonnenten forpligter sig til at opbevare sine passwords på en sådan måde, at de ikke bliver gjort tilgængelige for uvedkommende. Det er således ikke tilladt at lægge sit password ud på eget website og lignende eller på nogen anden måde gøre det offentligt tilgængeligt. Det er på ingen måde tilladt at dele sit password med andre personer eller organisationer, som ikke har betalt for abonnementet.\nOneway Esport Aps (databehandler) handler alene efter instruks fra sine kunder (dataansvarlige) og forpligter sig til at træffe de fornødne tekniske og organisatoriske sikkerhedsforanstaltninger mod, at oplysninger hændeligt eller ulovligt tilintetgøres, fortabes eller forringes samt mod, at de kommer til uvedkommendes kendskab, misbruges eller i øvrigt behandles i strid med lov om behandling af personoplysninger. Oneway Esport Aps skal på anmodning fra sine kunder kunne give den tilstrækkelige oplysninger til, at denne kan påse, at de nævnte tekniske og organisatoriske sikkerhedsforanstaltninger er truffet.\nI henhold til Ophavsretsloven § 1 og 2 har Oneway Esport ApS de eksklusive rettigheder til alle de forlagsproducerede undervisningsforløb, tekster, aktiviteter, videoer og illustrationer, der er i Forløbsbiblioteket på onewayesport.dk og på læringsportalen.\nAlle har mulighed for en prøveperiode på 30 dage, hvor dele af platformens indhold vil være tilgængeligt.\nOneway Esport forbeholder sig retten til at kontakte abonnenten ud fra de kontaktoplysninger som er opgivet ved prøveperiodens start.\nVed misligholdelse af Abonnementsbetingelserne eller vilkårene i Ordrebekræftelsen kan Oneway Esport Aps midlertidigt lukke for adgang og brugsret til abonnementet, indtil misligholdelsen ophører. Hvis abonnenten i væsentlig grad misligholder sine forpligtigelser, kan Oneway Esport Aps ophæve abonnementsaftalen med øjeblikkelig virkning uden refusion af abonnementsprisen for den resterende periode af abonnementets løbetid.\nOneway Esport Aps er ikke i noget tilfælde ansvarlig for følgeskader og direkte eller indirekte tab som følge af abonnentens brug af det købte produkt.\nAbonnenten holder Oneway Esport Aps skadesløs for ethvert krav, tredjepart måtte rette mod Oneway Esport Aps som følge af abonnentens brud på de til enhver tid gældende bestemmelser i ophavsretsloven, varemærkeloven, designloven og markedsføringsloven eller vilkårene i Abonnementsbetingelserne eller Ordrebekræftelsen.\nCVR – 40357165\nDigital Ocean A/S\nI forbindelse med dit køb hos OnewayEsport.dk har du indtastet en række personoplysninger, herunder særligt\nFormål samt periode for opbevaring\nDisse personoplysninger behandler vi i forbindelse med ekspederingen af dit køb, da det er nødvendigt for, at vi kan opfylde vores del af handlen, samt i en efterfølgende periode på op til 5 år, så du lettere kan handle ved os en anden gang. Herefter bliver oplysningerne slettet.\nHvis du har bestilt levering, vil oplysningerne om dit navn, adresse, telefonnummer og e-mailadresse blive udleveret til vores fragtfirma, GLS packaging, med henblik på levering af dine indkøb.\nDu kan altid trække dit samtykke tilbage. Dette kan du gøre ved at ved at kontakte os på kontakt@onewayesport.dk og oplyse, at du ikke længere ønsker at modtage vores nyhedsbreve og tilbud.\nVi anvender tredjepart til behandling af dine betalingsoplysninger Reepay A/S, og til håndtering af dine køb Clearhaus A/S. Vi har indgået databehandleraftaler med disse databehandlere, hvilket er vores garanti for, at de overholder gældende regler om beskyttelse af dine personoplysninger.\nTlf.: 60 22 23 73\nHvis du ønsker at klage over Oneway Esport Aps´ behandling af dine personoplysninger, kan dette ske til Datatilsynet, på adressen Borgergade 28,5., 1300 København, telefon 33 19 32 00 e-mail: dt@datatilsynet.dk.\nTelefon: 60 22 23 73\nHandelsbetingelser (For webshop)\nAlle priser på onewayesport.dk er vist inklusiv moms.\nDu kan forvente levering indenfor 2-3 hverdage.\nVed nogle produkter kan der påregnes forlænget leveringstid.\nBeløbet trækkes når varen afsendes.\n14 dage – kunden skal selv sørge for returnering.\n24 måneder – man skal reklamere inden for rimelig tid, hvilket er inden for 2 måneder efter, man har konstateret fejlen eller manglen.\nOneway Esport Aps forbeholder sig retten til ensidigt at ændre handelsbetingelser såfremt der er et behov herfor. De gældende handelsbetingelser vil altid fremgå af hjemmesiden.\n1.1 Hver part er ansvarlig for egne handlinger og undladelser efter dansk ret med de begrænsninger, der følger af Aftalegrundlaget.\n1.2 Produktansvar. Såfremt de leverede varer lider af en defekt og derved forvolder skade på person, løsøre eller fast ejendom, skal Sælger alene være ansvarlig for Købers eller tredjemands skade eller tab i det omfang et sådant ansvar følger af ufravigelige lovregler.\n1.3 Sælger er uden ansvar for indirekte skader, følgeskader, driftstab, tabt arbejdsfortjeneste og andre konsekvenstab i forlængelse af skader, der hidrører fra produktet.\n1.4 Sælgers ansvar for produktskader kan aldrig overstige dækningssummen i Sælgers produktansvarsforsikring.\n1.5 I den udstrækning ufravigelige lovregler ikke er til hinder herfor, skal Køber holde Sælger skadesløs i det omfang, Sælger pålægges ansvars overfor tredjemand i anledning af skade eller tab forvoldt af det leverede på tredjemands person, løsøre eller fast ejendom.\n1.6 Ansvarsfrihed. Følgende omstændigheder medfører ansvarsfrihed, såfremt de forhindrer aftalens opfyldelse eller gør opfyldelsen urimeligt byrdefuld: arbejdskonflikt og enhver anden omstændighed, som parterne ikke er herre over, såsom brand, krig, mobilisering eller militærindkaldelser af tilsvarende omfang, rekvirering, beslaglæggelse, valutarestriktioner, oprør og uroligheder, mangel på transportmidler, almindelig vareknaphed, restriktioner af drivkraft samt mangler ved eller forsinkelse af leverancer fra underleverandører.\n2.0 Tvister og lovvalg\n2.1 Nærværende aftale er underlagt dansk ret.\n2.2 Enhver tvist, som måtte opstå i forbindelse med denne kontrakt, herunder tvister vedrørende kontraktens eksistens eller gyldighed, skal søges bilagt ved mediation ved Voldgiftsinstituttet efter de af Voldgiftsinstituttet vedtagne regler herom, som er gældende ved indgivelsen af anmodningen om mediation.\n2.3 Hvis mediationen afsluttes, uden at tvisten er løst, skal tvisten afgøres ved voldgift ved Voldgiftsinstituttet efter de af Voldgiftsinstituttet vedtagne regler herom, som er gældende ved indledningen af voldgiftssagen. Medmindre parterne kan blive enige om, at voldgiftsretten kun skal bestå af én voldgiftsmand, udpeger hver part en voldgiftsmand, og voldgiftsrettens formand udnævnes af Instituttet.


Svend-Aage Dreist Hansen indtræder i ledelsen af Sjællands Udviklingsalliance - DreistStorgaard\n10-02-2020 – Sjællands Udviklingsalliance vil sætte turbo på udviklingen på Sjælland. Det kræver stærke visioner, mere kapital, flere konkrete projekter og de rigtige mennesker omkring bordet til at skubbe udviklingen fremad.\nDe nye medlemmer i Sjællands Udviklingsalliance er: Svend-Aage Dreist Hansen, advokat og indehaver af DreistStorgaard Advokater, Torben Nielsen, tidligere direktør for Danmarks Nationalbank, Stine Gry Roland, kommunikationsansvarlig for Novo Nordisk i Kalundborg og John Brædder, Bestyrelsesformand for Erhvervshus Sjælland.\nSvend-Aage Dreist Hansen, indehaver af DreistStorgaard Advokater, udtaler følgende:\n”Jeg er trådt ind i alliancen, da jeg gerne vil anvende min erfaring til at skabe udvikling for virksomheder i Region Sjælland. Jeg tror på, at alliancen kan gøre en forskel – og jeg er glad for at have mulighed for at bidrage til udviklingen.”\nSjællands Udviklingsalliance blev lanceret i november 2019, hvor Lars Petersson, direktør hos Sparekassen Sjælland-Fyn og Heino Knudsen, formand for Regionsrådet i Region Sjælland præsenterede idéen.


Det faktum, at jerntilskud til gravide kvinder har brug for, hørte næsten enhver kvinde. Men kun få forstår hvorfor. Lad os se det i øjnene.\nUnder væksten af barnet fra moderen tager alle de nødvendige næringsstoffer, vitaminer, makro-og mikronæringsstoffer, herunder jern. Som et resultat, kan kvinder oplever en mangel på dette afgørende element, som manifesterer fald i hæmoglobin.\nDette er en vigtig blodprotein udfører en væsentlig funktion - transporterer ilt. Men under graviditeten kroppens behov for ilt stiger mere end tre gange!\nHvis væv af mor og barn ikke vil modtage den nødvendige mængde ilt kan være meget ubehagelige og endda farligt fænomen - hypoxi. Fremkomsten af ilt udsultning af fosteret i slutningen af graviditeten kan være en indikation for akut operation - kejsersnit. I den tidligere timingen af faldet i hæmoglobin hos gravide kvinder fører til udviklingen af forskellige patologier af fosteret og forsinkelsen af sin intrauterin udvikling.\nHvis jerntilskud til gravide kvinder ikke var registreret i tid, er der risiko for alvorlige komplikationer - præeklampsi. dvs. svigt udvikler i arbejdet i næsten alle organer i den kommende mor. Modtagelse jerntilskud kan i høj grad lindre graviditetskvalme og forbedre den generelle sundhed i kvinder.\nHvordan anæmi diagnosticeret?\nFor at diagnosticere sådan afvigelse skal passere en generel analyse af perifert blod. Den totale mængde af blod protein kaldet hæmoglobin og antallet af røde blodlegemer - den vigtigste indikator for anæmi.\nnorma hæmoglobin 112-160 g / l 110-144 g / l 110-140 g / l\nAntallet af røde blodlegemer 3,75-5 * 10 12\nUd over disse parametre undersøgt morfologien af erytrocytter, hæmoglobin beregnede gennemsnitlige proteinindhold i en erythrocyt og undersøgt farveindeks. Ligeledes kan en gynækolog ved den mindste mistanke om anæmi ordinere blodprøve jern niveauer.\nHvordan til at fylde elementet mangel i blodet?\nHjælp med at gøre op for underskuddet jerntilskud til gravide kvinder. Afhængigt af hvor meget du har anæmi, kan lægen ordinere piller eller dråber, sirup eller injektioner. Også, vil lægen vælge doseringsmønsteret. Vær forberedt på det faktum, at du er nødt til at blive behandlet i lang tid, fra tre til seks måneder! Men før du tager jerntilskud til gravide kvinder, forsøger, at gøre op mangel på mad anbefalet af din læge.\nFor at behagelige forventning om barnet er ikke overskygges anæmi, forberede sig til begivenheden på forhånd. Under høringen lægen vil ordinere en række vitaminer og mineraler. Vær opmærksom på vigtigheden af jern til gravide kvinder. Narkotika, selvfølgelig, vil hjælpe dig, men det er bedre at undvære dem modtager på bekostning af rationelle, afbalanceret ernæring, der blandt andet, bidrage til at undgå en lang række andre problemer.\nKravebenet fraktur i en nyfødt. Generisk neonatal skade\nLake Aprelka (Kemerovo-regionen) - helbrede krop og sjæl\nHvordan man laver dekorativ belysning dine egne hænder\nHøj temperatur i 4 dage barnets hvad man skal gøre?


EUs regeringsledere til topmøde: Høje el-priser skal sikre EUs fremtidige energi | KPnet\nEUs regeringsledere til topmøde: Høje el-priser skal sikre EUs fremtidige energi\nEUs regeringschefer mødes til EU topmøde den 20.-21. marts, og ingen tvivl om at koldkrigsbuldret omkring Ukraine, Krim og Rusland vil fylde meget. Men der er også andet på dagsordenen, der kan blive meget kostbart for alle EU-borgere.\nTopmødet har EUs energipolitik på dagsordenen som et hovedtema. Og det går langt ud over den aktuelle Ukraine-krise. Det er et afgørende spøgsmål for EU’s planlagte udvikling til global supermagt\nOg det er ikke klima-, miljø- eller forbrugerhensyn, der er fokus på, når det gælder energipolitikken. Det er derimod styrkelsen af EUs globale konkurrenceevne og forsyningssikkerhed af energi til industri og den militære oprustning, der står i centrum EUs energipolitik.\nDet europæiske energimarked er verdens største regionale marked, og EU er samtidig verdens største energiimportør. EU og ikke mindst Tyskland importer store mængder naturgas fra Rusland, der kører i rørledninger gennem Ukraine.\nEU importerer 50 % af sin energi i dag. Dette tal vil ifølge EU-Kommissionens analyser stige til omkring 70 % om 20-30 år, hvis ikke energipolitikken i Europa ændres.\nImporten består af fossile brændstoffer og kommer for en stor dels vedkommende fra ”urotruede regioner”, som det hedder i Kommissionens grønbog om sin energistrategi.\nStørste investering nogensinde i EU\nBag snak om grøn omstilling og klimaforandringer står EU over for at skulle gennemføre den største forandring i infrastrukturen hidtil set i unionens historie gennem at ændre sin energiforsyning.\nI de fleste EU-lande er produktionsapparatet forældet og nedslidt og står til at skulle skiftes ud. Hvilket også gælder for de mange atomkraftværker rundt om i EU.\nKommissi onen anslår, at der frem til 2020 er brug for gigantiske investeringer, de største nogensinde i EU. Og kampen står mellem forskellige energimonopoler om hvilke energier, der skal satses på og bygges nyt til.\nAlene i forhold til transmissionen af energi regner EU- kommissionen med investeringer på mellem 1.500 milliarder og 2.200 milliarder euro frem mod 2050.\nForbrugerpris på el skal være høj\nElprisen skal forsat holdes høj, mener EU kommissionen.\nEllers kan de store centralbanker og investeringsbanker, der skal investere i EUs nye energiforsyning, ikke være sikre på at hente sin fortjeneste og profit hjem, skriver Kommissionen i sin energikøreplan.(Energy Roadmap 2050).\nEU beregner, at del bliver billigere med mere vedvarende energi og et nyt produktionsapparat og infrastruktur. Så for at sikre kunstigt høje priser på el for forbrugerne, anbefaler EU kommissionen, at der skrues endnu hårdere på den ‘grønne’ skatte- og afgiftsknap.\nHer fremhæves Danmark endnu engang som et forgangsland i EU. Danmark har de højeste energiafgifter, og de danske forbrugere betaler derfor også den højeste el-pris i EU.\nI Danmark er det under en femtedel af den samlede pris på strøm, der kommer fra energi. Til gengæld udgør energi-skatter og -afgifter 35 procent af den samlede pris på strøm, og hele 56 % af den samlede el regning.\nDet viser en undersøgelse foretaget i 2013 af tænketanken Vaasa ETT, der hvert år sammenligner elpriserne i 15 europæiske lande.\nInden EU- topmødet har Tyskland og Frankrig allerede midt i februar på et tysk-fransk ministermøde i Paris besluttet at tage betydelige konkrete skridt hen imod øget samarbejde og koordination på energiområdet.\nDe to landes udviklingsbanker (Caisse des dépôts et des Consignations / Kreditanstalt für Wiederaufbau) præsenterer i sommeren 2014, hver deres forslag til finansiel understøttelse af grøn omstilling.\nDer laves fælles køreplaner for energieffektivitet, netværk, udvikling af teknologi til vedvarende energi, intensiveret samarbejde mellem en række tyske og franske forskningsinstitutter samt fælles forskningsplan for lagring af el.\nOp til topmødet, hvor EUs klima- og energipolitik er på dagsorden, har der været meget snak om EUs klimamål. Beslutninger omkring disse er imidlertid taget af dagsorden og udskudt til senere.\nAllerede ugen efter EU topmødet, nemlig den 27. marts, afholdes EU årlige konference om EUs militære opbygning.\nEnergi- og forsynings-sikkerheden er en af de strategiske prioriteringer i EUs militære opbygning og udvikling af dets militærindustri.\nNetavisen 8. marts 2014\nNetavisen 20. marts 2014


Køkkenhaven : Have - KvindeGuiden\nForfattere: Gitte Kjeldsen Bjørn og Jørgen Vittrup\nDer er en helt særlig tilfredsstillelse ved at sætte sine egne frugter og grønsager på bordet. Bruger man et stykke af sin have til køkkenhave, kan man glædes over blomstrende frugttræer om foråret og bugnende grønsagsrækker om sommeren og langt ind i efteråret.\nKøkkenhaven gør det lettere for både nye og erfarne haveejere at planlægge og anlægge køkkenha-ven. I bogen gennemgås egnede grønsager, krydderurter, bærbuske, nødder og frugttræer på en lettilgængelig måde.\nHver planteart er detaljeret beskrevet med informationer om, hvornår og hvordan det er bedst at så eller plante. Desuden er der masser af gode råd om, hvordan man får succes med dyrkningen, og hvornår det er bedst at høste.\nGitte Kjeldsen Bjørn er grønsagsforsker, og sammen med Jørgen Vittrup, der er frugtforsker og forfatter til adskillige havebøger, har hun skrevet denne havebog, der er overskuelig, nem at læse og hurtig at slå op i. Bestil online


» Billige Ecco Støvletter online [Se bedste tilbud]\nFriluftsland.dk er i dag en af de mest benyttede e-forhandlere inden for outdoor-udstyr. Netbutikkens sortiment favner i omegn af 10000 varer fra en række brands. Forretningens Trustpilot-evaluering på 9,5 ud af 10 markerer en høj grad af kundeloyalitet. Scoren er baseret på 2053 anmeldelser, hvoraf 1716 af dem giver topkarakter. På Facebook er 59555 personer fans af Friluftsland.dk, og herpå har netbutikken modtaget 410 vurderinger med en gennemsnitlig score på 4,75 ud af 5, som ligeledes er ekstremt flot.\nGrejFreak.dk er i dag imellem de mest populære online webshops der sælger outdoor-udstyr. Firmaets udvalg omfatter på den anden side af 15000 varer fra diverse producenter. Webshoppens Trustpilot-vurdering på 9,7 af 10 viser en høj grad af tilfredshed hos kunderne. Ratingen er baseret på 6290 evalueringer, hvoraf 5657 af disse er 5-stjernede. På Facebook er 45588 personer fans af GrejFreak.dk, og her har netbutikken modtaget 475 anmeldelser med en middel vurdering på 4,4 ud af 5, som også er utrolig overlegent.\n55Nord.dk er nu imellem de førende e-shops med outdoor-udstyr. Virksomhedens udvalg udgøres af ca. 1000 varer fra forskellige brands. Firmaets Trustpilot-evaluering på 9,5 ud af 10 giver indtryk af utrolig kundetilfredshed. Bedømmelsen er baseret på 287 bedømmelser, hvoraf 189 af dem er 5-stjernede. På Facebook er 7052 mennesker tilhængere af 55Nord.dk, og her har webshoppen modtaget 57 ratings med en gennemsnitlig score på 4,75 ud af 5, som ligeså er ekstremt godt.\nOutdoorPro.dk er aktuelt imellem de bedste e-shops med outdoor-udstyr. Deres sortiment omfatter mere end 6000 varer fra en række mærker. Netbutikkens Trustpilot-score på 8,6 af 10 røber enorm kundeloyalitet. Scoren er baseret på 109 ratings, hvoraf 89 af disse giver topkarakter. På Facebook er 2529 brugere fans af OutdoorPro.dk, og her har webshoppen modtaget 46 anmeldelser med en middel vurdering på 5 ud af 5, hvilket også er ultra overlegent.\nEventyrsport.dk er pt. en af de mest populære netbutikker med outdoor-udstyr. Firmaets sortiment udgøres af på den anden side af 15000 varer fra en række brands. Firmaets Trustpilot-rating på 9,8 af 10 viser en høj grad af tilfredshed hos kunderne. Scoren er baseret på 19084 vurderinger, hvoraf 17228 af dem giver topkarakter. På Facebook er 17375 personer fans af Eventyrsport.dk, og her har butikken modtaget 83 anmeldelser med en gennemsnitlig score på 4,4 af 5, som tillige er virkelig beundringsværdig.\nEn lang række e-forretninger yder på nuværende tidspunkt en lang række forskellige fragtformer. Den mest moderne er nu om dage at få leveret til et udleveringssted, fordi du på den måde nemt kan hente de nyindkøbte produkter på et selvvalgt tidspunkt. Denne er jo ualmindeligt bekvem, samt typisk ligeledes den mest prisbevidste type af levering.\nDu kunne tillige afveje for og imod at få det leveret hjem til din privatadresse eller til din arbejdsplads. Leveringstypen viser sig desværre en kende mere bekostelig, men ligeledes ualmindeligt overkommelig. Den mest prisbevidste mulighed for fragt af ecco støvletter kan ikke benægtes at være at du selv henter varerne, hvilket kræver at du opholder dig tæt på ecco støvletter e-forhandlerens arbejdslager.\nFragttiden er naturligvis vældig bestemmende hvis man står og skal bruge din ordre med det samme, så med det formål er det faktisk meningsfuldt at vi gransker det forventede leveringstidspunkt på den aktuelle vare.\nTemmelig mange ecco støvletter e-forhandlere stiller garanti om levering efter en enkelt hverdag på masser af produkter, som dog kræver at bestillingen placeres tidligere end et aftalt klokkeslæt, med det formål at de har en chance for at nå at få ecco støvletter hen til fragtfirmaet forud for at medarbejderne har fyraften.\nEnkelte online firmaer garanterer portofri levering, men typisk gælder det kun hvis man aftager for en konkret sum. Derudover skulle du beslutte sig for den mest letkøbte type af levering, som oftest – uafhængig om man er i Hørsholm, Odder eller Jyllinge – er at få fragtfirmaet til at bringe produkterne til en pakkeshop.\nDet har vist sig at være temmelig ukompliceret for alle og enhver at prissammenligne på ecco støvletter på diverse webshops, og herved har massevis af online forretninger været tvunget til at reducere udsalgspriserne på produkterne – til børn og babyer, og samtidig til herrer og damer – markant, og endda nogle gange love fragt uden gebyr.\nTil gengæld kan det til hver en tid være smart at prøve et par forskellige webbutikker efter ecco støvletter tilbud før du gennemfører dit køb, sådan at man er usvigeligt sikker på at skaffe sig den mest betalelige pris.\nDu bør blot være obs på, at når en internet forhandler forhandler ecco støvletter til en udsalgspris som kan ses som ufattelig lav, er det i nogle tilfælde være et signal om en svindel online forretning. Shopping med kort er på den anden side indbefattet af en orden, der dækker dig som køber overfor bedrageriske internet handler.\nGenerelt går vi ind for betalinger med kort eller mobilbetaling. Alternativt bør du anvende en afbetalingsløsning fra f.eks. ViaBill, i tilfælde af at du har til hensigt at godtgøre pengene af flere omgange.\nFør folk køber ecco støvletter i en e-butik burde man for at være på den sikre side tage stilling til e-butikkens handelsvilkår, det er dog undertiden ikke super spændende.\nEn nem løsning kan være at undersøge hvorvidt internet forhandleren er e-mærket, grundet at det almindeligvis er et kendetegn for at e-handlen følger dansk lovgivning, foruden at internet forretningen af og til besøges af eksperter der har ekspertise inden for vilkårene. Dette er desuden din genvej til support, hvis du udsættes for udfordringer ved din shopping.\nTilsvarende tilråder vi at du er vaks omkring de mest essentielle regler der influerer på ordren, for eksempel hvilken byttepolitik på ecco støvletter online firmaet lover. I relation til det er det i øvrigt relevant, at man permanent bevarer sin kvittering, således man fremadrettet kan bekræfte sit køb, uafhængig om man er på indkøb til en mand eller kvinde.\nTrustpilot medfører stort set gavnlige chancer for at studere diverse andre køberes betragtninger og på grund af dette slår vi et slag for, at du eftersøger e-forretningens ecco støvletter bedømmelser forud for at du bestiller.\nFacebook yder desuden adskillige relevante metoder til at få et kig ind i e-forhandlerens troværdighed. Foruden det møder vi faktisk forhandlere på nettet som tilbyder folk at nedfælde en anmeldelse af deres købsoplevelse, hvilket ydermere bør drages fordel af til at fornemme hvor tilfredse kunderne er.\nVores side finansieres af annonceindtægter. Vi har tætte samarbejder med masser af internet butikker og markedsfører butikkernes tilbud, og får provision hvis den bruger vi sender videre udfører et indkøb.\nOrientering om ecco støvletter og internet outlets vedligeholdes hele tiden, men vi ønsker ikke at blive stillet ansvarlig for ændringer der potentielt er iværksat siden vi nyligst opdaterede websitets informationer.


Politisk ekspert: Holst-sag fortsætter | TV SYD\n07. aug 2015, kl. 18:02\nPolitisk ekspert: Holst-sag fortsætter\nTV SYDs politiske kommentator Poul Erik Thomsen: - Carl Holst har en side, der gør, at han ikke nødvendigvis samler på venner. Foto: Thomas Lee Christensen, TV SYD\nTV SYDs politiske kommentator Poul Erik Thomsen: Sagen om Carl Holst er ikke færdig endnu\nForsvarsminister Carl Holst, Venstre, kan forvente fortsat kritik for sin håndtering af sagen om hans eftervederlag på 800.000 kr. Det mener TV SYDs politiske kommentator Poul Erik Thomsen.\nHan peger på, at Carl Holst efterfølgende har forsøgt at henlede opmærksomheden på en anden sag - nemlig en folkeafstemning om Danmarks forbehold overfor forsvarssamarbejde i EU. Blot for at opdage, at han dermed fik rodet sig ud i ny kritik.\n- Det er jo ikke en forsvarsminister, der skal foreslå en folkeafstemning, men derimod statsministeren eller udenrigsministeren, siger Poul Erik Thomsen.\nCarl Holst forsøgte også - efter den første kraftige kritik af ham - at bøje af ved at droppe den kommende del af eftervederlaget. Noget han altså først blankt afviste med hensyn til, at den slags politikere var den danske befolkning ikke tjent med.\nPoul Erik Thomsen er overbevist om, at Carl Holst skulle have undladt at tage imod eftervederlaget, men påpeger samtidig, at han aldrig har haft en fornemmelse af, at forsvarsministeren og den nu tidligere regionsrådsformand har været økonomisk grådig.\nTV SYDs politiske kommentator, Poul Erik Thomsen, mener, at Carl Holsts forslag om at standse eftervederlaget nu er "fornuftigt".


USA-turen bliver nu dyrere - STANDBY.dk\nUSA-turen bliver nu dyrere\nEfter at have været rekordlav stiger kursen på dollar nu igen. Eksperterne spår, at det vil fortsætte de næste år. På bare en uge er en dollar steget fra 4,78 kroner til lige knap 5 kroner, og sandsynligvis fortsætter opturen, skriver Børsen.\nDollaren vil komme over 6 kroner i 2009, mener blandt andet den franske storbank BNP Paribas, som er kendt for at få ret i sine spådomme om valuta. Banken vurderer, at dollaren skal stige 33 procent over for euroen. Det vil alt andet lige sige, at en dollar skal koste mere end 6,20 kroner i slutningen af 2009.\n»Langsomt, men sikkert er markedet ved at indstille sig på, at den langvarige dollar-nedtur siden 2000 er bragt til ende. Det er et fundamentalt skifte, vi er vidne til lige nu«, siger valutastrateg Ian Stannard fra BNP Paribas i London.


Stemmer fra coronalandet: Det bliver en alternativ påske - og sikkert en anelse kedelig | jv.dk\n12-årige Lise er med sin far, Ole Christensen, på arbejde. Familien glæder sig dog til kun at skulle hygge i påsken. Privatfoto\n05 apr. 2020 kl. 16:28\n- Især børnene trænger til at vi holder fri sammen.\nOle Christensen, 42 år, selvstændig med HNN Byggefirma, Videbæk:\n- Virksomheden er lukket i påsken, så alle medarbejderne holder fri, og det skal jeg også selv. Forhåbentlig skal jeg på påskeferie med familien. Vi skal måske lidt i sommerhus og lidt på camping, hvis vi kan få lov til det. Vi er fastliggere på Hessellund Sø Camping. Jeg kan mærke, at der er nogen, der trænger til at blive aflastet lidt. Jeg har arbejdet fuld tid, og det har min kone også, mens vi har haft svigermor til at være barnepige for vores tre børn på 6, 12 og 14 år. Vi trænger alle til lidt luft, og især børnene venter på, at vi alle får lidt fri sammen. Den store glæder sig vist også til, at han ikke skal lave lektier.\nMåske finder vi et sommerhus\nAnita Søjbjerg håber, at hun snart kan se sit lille nye barnebarn, der er født under coronakrisen. Privatfoto\nRené Rasmussen, 30 år, professionel håndboldspiller, Skjern:\n- Vi plejer at være sammen med Annas familie, men det bliver nok ikke til noget i år. Vi har overvejet lidt, om vi skulle finde et sommerhus bare for at komme lidt væk, men jeg tror, det ender med, vi bliver hjemme. Vores søn har snakket lidt om, han kunne tænke sig en fisketur, mens vores datter har snakket noget om at komme ud at ride på en hest. Det kan vi måske få arrangeret, og så kan vi altid tage en tur til Vesterhavet. Heldigvis vil ungerne gerne være ude i naturen. Når bare vi er sammen og har det godt, så skal det nok blive en god påske.\nIntet planlagt i påsken\nAnton Bjerg bruger en del af sin megen fritid under coronakrisen på at spille på sine forskellige basinstrumenter hjemme i privaten i Ringkøbing. Privatfoto\nJørn Aas, 50 år, centerleder i Lem-Hallen, Spjald:\n- Hvad vi skal lave i påsken? Pas. Vi har intet planlagt. Det bliver nok som de seneste uger, hvor vi mest bare har været hjemme. Normalt ville jeg have taget sådan noget her helt roligt, men corona har vi taget meget alvorligt. Vores ældste datter er pædagog i Ålborg, hvor hun har holdt sig hjemme de seneste to uger. Hun er ved at kede sig, så måske henter vi hende hjem, og så kan vi køre nogle ture og hygge os sammen. Under alle omstændigheder bliver det stille og roligt.\nHar kun set nyfødt barnebarn gennem vindue\nTage Møller tager en pause fra markarbejdet i pausen og spiser skidne æg - i år uden hele familiens selskab. Privatfoto\nAnita Søjberg, 55 år, butiksindehaver, Videbæk:\n- Jeg skal jo bare være derhjemme i påsken. Der må jeg i gang med nogle hobbyting eller håbe, at vejret bliver så godt, at jeg kan komme udenfor og nyde haven. Jeg er faktisk ved at strikke en babyplaid til mit nye barnebarn, der kun er tre uger gammel. Hende har jeg slet ikke slet endnu, så det er rigtigt hårdt, men det er jo vilkårene.\n- Jeg får tilsendt billeder af hende, og jeg har været derhenne og set hende gennem vinduet, men jeg vil jo gerne røre. Jeg er nødt til at passe på. Med den kundekontakt, jeg har, tør jeg slet ikke tage derhen. Jeg har også et barnebarn, der er syv måneder. Det hele er så nyt, at jeg pludselig er bedstemor til to, og jeg kan ikke komme til nogen af dem. Det er træls. Derfor håber jeg, det her går over hurtigst muligt.\nJeg savner at komme ud at spille\nKlaus Gamst går og går og går ... Selfie: Klaus Gamst\nAnton Bjerg, 62 år, daglig leder af spillestedet Generator, Ringkøbing:\n- Ja, hvad skal jeg lave i påsken? Jeg skal ikke lave noget overhovedet. Vi har ingenting planlagt. Men måske vi skal have en sammenkomst med familien - hver for sig.\n- Vi har ikke tradition for en bestemt dag, vi er sammen på i påsken, men vi plejer at have noget sammen med vores seks børn og otte børnebørn, der er fra ét til 13 år. Det savner vi frygtelig meget. Det er fint, at vi har fået det dér Facetime (videosamtale-teknologi, red.), men det slår ikke til i længden. Et af vores børnebørn har sagt, at hun håber, det dér coronasyge snart er ovre, så vi kan spise boller sammen igen.\n- Udover at savne familien, så savner jeg at komme ud at spille. Jeg spiller bas i et selskabsband, der hedder Kom On, og vi er typisk ude at spille tre gange om måneden, men det er gået helt i stå.\n- Herhjemme har jeg et værelse, hvor jeg kan øve mig på mine instrumenter. Så fordyber jeg mig lidt i forskellige ting med hovedtelefoner på.\nSkidne æg som takeaway\nAsger Krogsgaard skal blandt andet arbejde i stalden i påsken. Her ses han sammen med medarbejderen Morten. Privatfoto\n- Vi vil se påskegudstjeneste på tv, og så vil jeg sammen med min kone pakke en frokostkurv og finde et godt sted i naturen og nyde den. Vi vil også vandre en lang tur eventuelt i Snogdal og Sandbæk plantage eller et andet godt sted.\n- Påskedag har vi tradition for at samles i familien, hvor vi gemmer påskeæg i haven til stor fornøjelse for store og små. Vi har ikke helt besluttet, hvordan vi skal gøre det i år. Måske bliver det noget med at lukke børnebørnene ind i haven i hold. Til vores middag hører der også skidne æg (æg i sennepssovs, red.), som er noget af det bedste. Da det ikke er en mulighed i år at spise dem sammen, har vi overvejet og lave takeaway-skidne æg, så hver familie kan komme på trappen og afhente deres portion skidne æg.\nVandreture og skolekridt\nThue Larsen og Malthe Berg Thomasen. Foto: Lærke Larsen\nKlaus Gamst, 53 år, markedschef i Landbobanken, Ringkøbing:\n- Jeg har aldring gået så meget som nu. Det er faktisk skønt! Vores ældste datter bor i Aarhus, og efter ikke at have set hinanden i lang tid besluttede vi os for at gå en lang tur i Aarhus – naturligvis på behørig afstand. Det blev til en vandretur til Moesgaard Strand. Vandresko og forplejning var helt i top. Jeg havde varm cacao med. Min datter havde lavet pastasalat til frokost, og vi havde hver en pose snolder. Skolekridt til mig ;)\n- Hun kommer hjem her i påsken, og planen er at gentage en lignende picnic-tur i det fri med familien. Det glæder jeg mig virkelig til.\nJeg ser frem til at kunne samle medarbejderne igen\nLige nu foregår familien Reenbergs besøg på behørig afstand og i den friske luft. Privatfoto: Karoline Reenberg\nAsger Krogsgaard, 53 år, landmand, Holmsland:\n- I påsken skal jeg arbejde i mit landbrug. Vejrudsigten ser rigtig god ud, så vi får travlt med at så korn. Vi er netop nu godt igang med at sætte kartofler. Nogle af mine medarbejdere skal have fri, så der er også lidt arbejde i stalden.\n- Jeg skal i sommerhus ude i Krylen. Jeg skal bare hygge mig og ikke lave så meget. Cykle nogle ture, og så håber jeg at få min playstation med, siger Malthe.\n- Jeg skal gå nogle ture og spille noget fodbold med de børn, der ellers er hjemme i påsken. Og så skal jeg nok også læse nogle bøger, siger Thue.\nHaven har aldrig været så flot\nVi har ikke tænkt særligt meget over, hvordan vi skal holde påske. Vi har tre sæt bedsteforældre, og vi plejer at have en del påskefrokoster at rende til. Lige nu er vi i sommerhus i Søndervig, hvor vi nyder naturen herude, men påsken kommer nok til at gå med havetid.\nVi har også snakket om at lave en online-påskefrokost. Noget, hvor vi prøver at sidde rundt om bordet. Det kunne være noget online-banko. Nu er vi jo blevet vant til at færdes i det digitale i vores arbejdsliv. Så må vi se.\nVi kommer da til at savne familien. Det er typisk i de her år, at man skal til påskefrokoster, og så mærker man igen hvilke privilegier det er, at man kan se dem.\nJeg tror aldrig vores have har set så flot ud, som den gør nu. Sådan er det jo, når der skal ske et eller andet.\nVi kan genkende den situation som forældre sidder i, når man har to jobs, der fylder en hel del og samtidig skal hjælpe børnene med deres lektier. Så det bliver rart med nogle dage, hvor vi kan slappe helt af, lave andre ting og praktisere mere nærvær. Det har børnene også brug for. De savner deres kammerater rigtig meget nu.\nVestjyske stemmer i coronaens tid: Nu kan vi se lys forude\nVestjyske stemmer i coronaens tid: Det glæder vi os til\nVestjyske stemmer i coronaens tid: Hvad skal der ske i somme...


Svejsning i rustfri - Stoker Pro\nSvejsning i rustfri\nIndlæg af Bjarne B. » 11 mar 2012 20:05\nJeg har en rustfri bordplade, jeg skal have svejset en kant på. Jeg regner med at købe en rulle svejsetråd til rustfri i Biltema, men mit sprøgsmål er så: Kan jeg bruge den gas, der sidder på svejseren i forvejen?\nJeg regner ikke med, at det har nogen betydning, hvilken gas der bruges, da det vel bare skal holde ilten væk, mens der svejses, men har jeg ret?\nIndlæg af leo-pol » 11 mar 2012 20:21\nhar aldrig prøvet det tråd der...\nmen har hørt at det er noget gøjl....\nmen normalt når man svejser rustfrit bruger man en tig-svejser.... og der bruger man argon/argon-mix......!!!\nIndlæg af Bigfoot » 11 mar 2012 20:33\nRustfri SKAL svejses med Argon eller Argonblanding.\nMen at svejse med tråd i rustfri er virkelig noget skrammel.\nHvilken materialetykkelse er den bordplade? For skal du svejse med et trådværk i rustfri, så skal du virkelig være trænet, hvis det drejer sig om materialer under 2mm.\nMen som generel viden, så er TIG den eneste rigtige svejsemetode til rustfri.\nIndlæg af Thomas83 » 11 mar 2012 20:38\nHvis det er noget du skal kunne holde ud og se på, så tror jeg lige så godt du kan gå til den lokale smed med det, andet kan vist ikke svare sig :-)\nIndlæg af Tom_AT » 11 mar 2012 20:45\nhmm, jeg synes nu ellers vores smed herude ombord laver ganske pæne svejsninger i rustfri stål med CO2 svejser. Men har ikke meget forstand på det ud over det. Men TIG er klart pænest :-)\nIndlæg af Bigfoot » 11 mar 2012 20:50\nTom_AT » 11 Mar 2012, 20:45 skrev: hmm, jeg synes nu ellers vores smed herude ombord laver ganske pæne svejsninger i rustfri stål med CO2 svejser. Men har ikke meget forstand på det ud over det. Men TIG er klart pænest :-)\ndet kan du også sagtens.... men ved at svejse med et almindeligt CO2 værk, så tilfører du jo jern i en legering. Ergo så ruster det deraf. Og det er ikke kun svejsningen der ruster, selve pladen vil også begynde at ruste. Og så er pointen jo ligesom væk.....\nIndlæg af Tom_AT » 11 mar 2012 20:53\nJa okay, altså jeg tror bestemt det er rustfri tråd der svejses med.\nIndlæg af Bigfoot » 11 mar 2012 21:04\nTom_AT » 11 Mar 2012, 20:53 skrev: Ja okay, altså jeg tror bestemt det er rustfri tråd der svejses med.\ndet kan man også sagtens. Men det dur ikke med CO2. Det skal være argon.\nMen det bliver bare lidt anderledes at se på, i forhold til hvad man er vant til.\nIndlæg af kaufman » 11 mar 2012 21:05\nBigfoot » 11 Mar 2012, 20:50 skrev: det kan du også sagtens.... men ved at svejse med et almindeligt CO2 værk, så tilfører du jo jern i en legering. Ergo så ruster det deraf. Og det er ikke kun svejsningen der ruster, selve pladen vil også begynde at ruste. Og så er pointen jo ligesom væk.....\nDet ruster ikke hvis man bruger rustfri tråd\nIndlæg af Bigfoot » 11 mar 2012 21:10\nSkal vi lige blive enige om at svejse med CO2 er med almindelig jern, og et lignende trådværk med rustfri tråd og Argon er til rustfri????


12h, Avderød by, Karlebo, pr. 04-09-2020 | BiQ Erhvervsinformation\n12h, Avderød by, Karlebo, pr. 04-09-2020\n12h, Avderød by, Karlebo\nIfølge BBR-meddelelsen fritliggende enfamilieshus opført i 2001. Bebygget areal 163 m², samlet boligareal 264 m². Ejendommen indeholder 6 værelser, 3 toiletter, 3 bade og eget køkken med afløb.\nGarage opført i 2002 med ydervægge af træ og tag af tegl, bebygget areal 38 m².\nAreal ifølge tingbogen 1.009 m², heraf vej 0 m².\nEjendommen er en hvidmalet murstensejendom med røde tegltag. Ejendommen er opdelt i to boligenheder, der begge er udlejet. Bolig 1 indeholder indgangsparti, køkken åben til stue med adgang til have, samt værelse og badeværelse.\nFørstesalen indeholder repos, 2 værelser samt bad.\nLejemålet har bimåler for strøm og afregner strøm til nabolejeren. Strøm er ikke korrekt opdelt, idet varmt vand til begge lejemål opvarmes med el, som kun registreres på hovedmåleren i bolig 2. Lejerne har derfor internt aftalt, at den samlede eludgift deles 40/60, hvor bolig 1 betaler den mindste del. Lejer har endvidere separat have. Der betales månedlig leje på kr. 11.000, og der er indbetalt et depositum på kr. 30.000. Lejer har selv betalt for udskiftning af opvaskemaskine.\nBolig 2 indeholder i stueplan, køkken åben til stue samt yderligere 1 stue og badeværelse.\nFørstesalen indeholder 3 værelser, samt bad. Lejer oplyser, at brusebad på første sal ikke er tæt, og ved brug kommer der vand ned i stueplan. Lejen udgør kr. 10.000 på måned, og depositum er indbetalt med kr. 33.000. Lejer har selv betalt for ny vaskemaskine og tørretumbler.\nPå ejendommen er der endvidere beliggende stor garage, med indrettet førstesal. Der hører 1 garage til bolig 1 og 1 garage til bolig 2, samt førstesalen. Begge lejemål disponerer over egen have. I bolig 1 er der endvidere i haven, et mindre skur, der ikke er registreret i BBR.\nLejerne oplyser at der er adskillelige mangler ved lejemålene jf. bilag.\nVarmeforsyningen virker dårligt da oliefyret ofte går ud. De to emhætter er forbundet, hvilket betyder at brug af emhætterne giver lugtgener i nabolejemålet. Brændeovnene virker ikke tilfredsstillende. Der mangler tagnedløb fra tagrenden der fremstår underdimensioneret. Der er omfattende rådangreb i gavl mod vest. På loftet fremstår undertaget mangelfuldt og misfarvet formentligt af skimmel. I henhold til BBR er der alene registreret 3 bad/toilet, men der er 4 styk. bad/toilet i ejendommen. Der er ligeledes et køkken, der ikke er registreret.\nVed fremvisning af ejendommen skal fremmødte bruge håndsprit og engangshandsker, før de går ind. På grund af afstandskravet på 2 meter og kravet om 4 m² pr person, kan det blive nødvendigt at dele interesserede op i mindre grupper.\nDet henstilles, at kun ejer, rettighedshavere og liebhavere, der har i sinde at byde på ejendommen, møder op til tvangsauktionen, da der er et begrænset antal siddepladser.\nTidspunkt for fremvisning af ejendommen vil fremgå af annoncering af tvangsauktionen. Tilmelding til fremvisningen skal ske via www.tvangsauktionssiden.dk\nEjendommen kan ses på https://www.boligsiden.dk/tvangsauktioner og https://www.tvangsauktionssiden.dk/case/8138\nPr. 01.10.2019 kr. 926.400, heraf grundværdi kr. 3.950.000\nEjendommen kan besigtiges den 30.09.2020 kl. 17:00. Tilmelding foretages på https://www.tvangsauktionssiden.dk/case/8138


Løhde smider lockout-kortet | Arbejderen\n120.000 statsansatte bliver lockoutet, hvis ikke OK-forhandlingerne i Forligsinstitutionen giver resultat. Et aggressivt tiltag, mener fagbevægelsen.\nFagforbundene på statens område har udtaget cirka 15.000 ansatte til strejke. Modsvaret fra Sophie Løhde er lockout af 120.000 statsansatte.\nHvem er det lige, der gambler med velfærdssamfundet?\nDet spørgsmål stiller Rita Bundgaard, formand for HK Stat, efter at hun i formiddags hørte innovationsminister Sophie Løhde (V) varsle lockout af 120.000 statsansatte, som svar på fagforeningernes strejkevarsel.\nMinisteren bruger den magt, at hun både er de statsansattes arbejdsgiver og en del af regeringen.\nRita Bundgaard, HK Stat\n– Det her er ikke et balanceret skridt. Det er et drastisk skridt, og ministeren bruger den magt, at hun både er de statsansattes arbejdsgiver og en del af regeringen. Som borger i Danmark er jeg skuffet over at være en del af et demokrati, der opfører sig på den måde, siger Rita Bundgaard.\nEt lockout-varsel er et stort skridt, indrømmede Sophie Løhde på et pressemøde.\n– Men når de faglige organisationer agerer på den måde og nøje udvælger strejkemål, som vil ramme helt afgørende dele af det danske samfund, så ser jeg desværre ingen anden udvej, sagde ministeren og tilføjede, at den omfattende lockout skal være med til at presse på for at opnå et resultat af overenskomstforhandlingerne, der siden sammenbruddet i sidste uge er fortsat i Forligsinstitutionen.\nDe faglige organisationer anerkender arbejdsgivernes legitime ret til at smide lockout-kortet, men handlingen bliver alligevel opfattet som et aggessivt tiltag og en yderligere optrapning af den fastlåste situation.\n– Først anklager hun lønmodtagerorganisationerne for at tage sagesløse danskere som gidsel ved at varsle strejke. Derefter udbreder hun selv konflikten til langt flere arbejdspladser. Følger man hendes egen logik, tager hun jo dermed også langt flere danskere som gidsler, siger Hanne Pontoppidan med henvisning til at antallet af lockoutede er otte gange flere, end fagforbundene på det statslige område har udtaget til strejke.\n>>LÆS OGSÅ: Forhandlingsfællesskabet har sendt konfliktvarsel\nHanne Pontoppidan er formand for Uddannelsesforbundet, hvis medlemmer på det statslige område arbejder som lærere på blandt andet VUC, AMU, produktionsskoler og erhvervsskoler. Nu har størstedelen af dem udsigt til at blive udelukket fra deres arbejdspladser uden løn.\nHåber stadig på en forhandlingsløsning\nKnap 2.000 medlemmer af Djøf Offentlig er udtaget til strejke. Med dagens udmelding fra Løhde kan op til cirka 17.000 statsansatte djøfere yderligere blive kastet ud i en konflikt.\n– Vi håber ikke, at lockoutvarlset er et signal om, at arbejdsgiverne har opgivet at finde en forhandlingsløsning med hjælp fra Forligsmanden i Forligsinstitutionen. Det er vores klare prioritet at finde en løsning inden en konflikt bryder ud, udtaler Sara Vergo, formand for Djøf Offentlig.\nOgså Dansk Magisterforenings formand Camilla Gregersen ærger sig over statens måde at besvare fagforbundenes konfliktvarsel på.\n– Det er kun arbejdsgiverne, der kan få gang i forhandlingerne ved at lægge noget på bordet, vi kan forhandle om – og det havde været det naturlige svar på vores konfliktvarsel. I stedet svarer de igen så aggressivt som muligt, og det mindsker håbet om, at der kan landes en aftale ad forhandlingens vej, mener Camilla Gregersen.\nBåde Kommunernes Landsforening og Danske Regioner mødes onsdag eftermiddag for at tage stilling til, om de også skal benytte sig af lockout-våbnet.\nStatens lockout kan træde i kraft den 10. april. Det er seks dage efter, at de faglige organisationers strejker kan begynde.\nOverenskomstforhandlingerne er strandet på uenighed om en række spørgsmål. Det gælder blandt andet størrelsen på lønstigningerne, men også spørgsmål om betalt spisepause og lærernes arbejdstidsaftale har ført til sammenbrud i forhandlingerne på både det statslige, regionale og kommunale område.\n>>LÆS OGSÅ: Her er overenskomstkampens stridspunkter\n07. mar. 2018 - 11:44 09. mar. 2018 - 10:08


2. del af historien om mit atlas…….. | Change is a possibility\nPosted: 27. august 2010 in Kina i et hverdagsperspektiv\nHistorien om mit atlas har fyldt meget, fordi det gav mig ingen mening! Jeg har brug for at have mening i mit liv, og hvis meningen ikke er der, så må jeg forsøge at finde den! Derfor valgte jeg at tage til Taiwan og ved selvsyn finde ud af hvad der foregår over there. Velkommen til 2. del af min atlas historie.\nFørste stop på Taiwan gik til National Palace museum, hvor Kinas kulturskatte befinder sig.\nHer fulgtes jeg med min helt særlige tur guide, nemlig min kloge kæreste som meget tålmodigt, på bedste vis og med hjælp fra museets billeder forsøgte at forklare mig hvad det er der foregår.\nHer er den meget simple udgave af, hvad det er jeg har forstået, om hvordan det kan lade sig gøre at mit atlas er havnet i storpolitik!\nTaiwan er oprindelig tilhørende Kina. Sidst i 1800- og i starten af 1900 tallet erobrede Japan 40 % af Kina, herunder Taiwan. Japanerne kom således til Taiwan i 1914.\nI 30`erne reagerede Chang Kai-Chek i Kina, og det kommunistiske parti som på daværende tidspunkt var bønder fra landet var begyndt at gøre sig godt bemærket i Kina, trods partiet først blev officielt stiftet i 1949.\nUnder 2. verdenskrig smider USA (ja, de er sørme også indblandet) japanerne ud af Taiwan, og Taiwan får dermed selvstyre. Chang Kai-Chek er ikke bedste venner med kommunisterne, og amerikanerne hjælper ham med at flygte fra Kina til Taiwan. For at sikre sig at Kinas skatte overlever kulturrevolutionen, smugler Chang Kai-Chek skattene med til Taiwan, og det er nogle af de skatte jeg ved selvsyn så på National Palace museum.\nI Taiwan bliver Chang Kai-Chek betragtet som en helt, og den dag i dag anser den enkelte taiwaneser, historien om Kina og Taiwan som et regerings problem og ikke som noget der angår den enkelte taiwaneser! Historien er en hel anden fra et kinesisk perspektiv og det er her historien om mit atlas biver indblandet i storpolitik! I dag er Kina et af de eneste lande som ikke anerkender Taiwan som et selvstændigt land, derfor anerkender de heller ikke det taiwanesiske flag. Derfor kan Kina naturligvis heller ikke have tilfældige udlændinges atlas liggende og flyde rundt omkring i Kina med tawanesisk flag og hele molevitten……….\nPå en måde er jeg meget beæret over, at mit atlas sådan er indblandet i storpolitik, det er da STORT! Faktisk er jeg også lidt taknemmelig, fordi jeg midt i meningsløsheden omkring mit atlas har fået en indsigt og forståelse omkring historie, politik og kultur, som jeg ellers ikke har fattet!\nFor første gang i 1½ år, kan jeg nu lade mit atlas “hvile i fred”!\nHistorier er gode at blive kloge af, også selvom de nogen gange mister deres mening igen, som f.eks., da jeg her i China town fandt en nyere udgave af mit konfiskeret atlas, incl. Taiwan og det taiwanesiske flag……………\nDen historie kan du læse om en anden god gang her på bloggen.\nMå du nyde den snart kommende weekend, og vide at i DIT liv er det DIG der vælger, hvilken historie der skal skrives!\nMaren Uthaug siger:\n27. august 2010 kl. 19:28\nDejlig blog! Kom til at hænge her alt alt for længe …\n28. august 2010 kl. 06:13\nEj Maren, jeg sidder her og bliver helt rørt. TUSIND TUSIND TAK, det er store ord fra en super skribent som dig! Alle der læse denne kommentar, flyv fluks til Marens blog, hun skriver helt vildt fantastisk, genkendeligt og lige til at starte dagen på den helt gode måde!\nTak Maren, og forøvrigt velkommen hertil min blog.\n30. august 2010 kl. 03:38\nGad vide, om der er forskel på en nidkær kinesisk toldembedsmand, og så de kinesiske myndigheder, der gerne vil se befolkningen tjene penge på turisterne i Chinatown?\nTak for en dejlig historie. Jeg har helt lyst til at se kulturskattene selv 🙂 I historietimerne i gymnasiet brugte vi nogle måneder på Kinas Sidste Dynasti – og når jeg læser din beskrivelse, går det op for mig, at det har været helt spildt. Jeg har glemt alt! Det er værd at reflektere lidt over.\n31. august 2010 kl. 12:28\nEr der noget kinesere gerne vil, så er det at tjene penge – MANGE penge, så min erfaring er at der bestemt er forskel!\nTak fordi du deler, at jeg jeg ikke er den eneste der ikke har hørt efter i historie timerne.\nHvis du læser 3. del af min atlas historie, vil du erfare at det ikke kun er historietimerne, hvor jeg ikke har hørt efter. Gad vide hvad jeg egentlig har fået tiden til at gå med i skolen…………..\nHilsen fra krebsens vendekreds


Sådan Scorer du Fantastisk Vin til Billige Priser – Andrewscom\nVin er utroligt populært i Danmark. Hvert eneste år bliver der slået salgsrekorder, og det ser ikke ud til, at det kommer til at ændre sig lige foreløbigt. Det er også interessant at se, at alkoholforbruget i Danmark ikke er stigende på samme måde. Folk udskifter altså i stigende grad øl, og andre alkoholiske drikke, med vin. Der er mange gode bud på, hvor den udvikling kommer fra. For det første, så er det blevet betydeligt nemmere, at få fat i god vin i Danmark. Jo mere efterspørgslen er vokset, jo flere importører af gode vine er der kommet til. Priserne er også faldet, hvilket gør at flere har plads i budgettet til, at nyde en god flaske vin.\nDet kan dog godt hurtigt blive dyrt, at drikke vin hver eneste aften. Selv med de dalende priser, er det ikke helt nemt, at finde plads i budgettet til de gode vine. Det er selvfølgeligt muligt at finde billig vin til 20 kr., og det har nogen gange sin plads. Det er dog ikke noget man har lyst til at drikke hver aften. En god flaske vin er ikke bare en form for alkohol. Det er derimod en oplevelse. God vin driller dine smagsløg, og sender dig ud på en rejse i sindet. Hver drue har sin egen historie, og hvis man virkeligt fokuserer på smagen og duften, så får man den fortalt. Der er langt billigere måder, at blive beruset på, så alkohol-indholdet kan ikke være forklaringen på vinens voksende popularitet. Det må derimod handle om, at flere og flere har fået næserne op for, hvad vin virkeligt har at byde på. Udfordringen er selvfølgeligt, at det kun er god vin, af den bedste kvalitet, der virkeligt kan sætte sanserne i spil på den måde.\nDer er heldigvis et trick der gør, at du kan købe kvalitetsvin til billige penge. Der er store lagre af vin rundt omkring i hele verden, og de støder konstant på problemer med lagerplads. Når det sker, så sættes disse vine til salg, til yderst fordelagtige priser. Ved at indkøbe restlagre af god vin, kan du altså spare rigtigt mange penge. Der er selvfølgeligt tale om en hel del flasker, så det kan godt betale sig, at gå nogle stykker sammen. Hvis du har en vinkælder, så kan du hurtigt få den fyldt op med Cotes du Rhone og andre lækre sager på denne måde.\nHar du ikke selv mulighed for at indkøbe restlagre, så find en butik der gør det. Særligt de vinhandlere, der holder til på internettet, har det med at indkøbe restlagre af kvalitetsvin. De har nemlig rigeligt med lagerplads, og konkurrerer i høj grad på prisen. Ved at købe din vin på internettet kan du altså ofte spare rigtigt mange penge, og samtidig finde frem til virkeligt spændende vin.


- Aula er en meget brugervenlig løsning, og de fleste vil kunne bruge Aula efter en kort introduktion. Medarbejderne på skolerne er blevet klædt på til at kommunikere på den nye platform, og der vil løbende komme information og vejledninger til, hvordan man som forældre logger på og bruger systemet. Det samme gælder selvfølgelig for elevernes brug af Aula. Skolernes SFO’er benytter i dag et system, der hedder Tabulex til dialog med forældrene.\nDet system bliver også skiftet ud med Aula, hvor kontakten med hele skolen bliver samlet fremover, så man som forældre kan nøjes med at logge ind et sted. Det bliver fx i Aula, forældrene kan se, hvilke aktiviteter SFO’en planlægger.


Obsidian Entertainment har tydeligvis haft store ambitioner for Dungeon Siege III. De har givet spillet en kompleks historie, der kan opleves fra mange perspektiver. Men de har villet opnå så meget, at de tydeligvis ikke har haft tid nok.\nTekst: Martin Eiser - GR DE\nDen 10. Legion var Kongeriget Ehbs stolthed, men efter kongens død ændrede det sig pludseligt. Der begyndte at gå rygter om at Legionen havde dræbt ham, og den blev efterfølgende hængt ud og forfulgt. Nu, næsten 30 år senere, er der næsten intet tilbage af dens tidligere storhed. Det er op til dig at genskabe Legionen med fornyet kraft, og det må du gøre som en af fire figurer, der har hvert sit perspektiv på historien, på hver deres måde er forbundet til Legionen, og har individuelle evner, talenter og spillestile.\nDer er Lucas Montbaron, søn af den tidligere Grand Master for Legionen. Han er dygtig med sværd og skjold, en rigtig nærkampsudøver, der kan dele ordentlige øretæver ud. Anjali er en af de mystiske Archons, der engang tjente guderne. Hun mestrer både kraftfuld ildmagi, og holder fjenderne væk med spyd. Reinhart Manx er en ægte magiker fra Legionen. Han mestrer kraftfulde område-effekter og kan lave dobbeltgængere af sig selv, men er ikke meget for direkte konfrontation. Det sidste gælder også Katarina, der bruger rifler og andre skydevåben til at udrydde fjenderne.\nVores helte kan forbedre deres evner gennem passive talenter. Der er ti af disse til hver figur, og udover standardangrebet er der også tre typer evner. To, der hver bruger magic points, og en tredje til forsvar, der bruger særlige action points.\nDer hvor Obsidians arbejde med Dungeon Siege III virkelig stråler, er i selve historien. Uanset hvilken figur du vælger, vil du altid starte samme sted og begive dig gennem de samme områder. Det, der derimod ændrer sig, er den baggrundshistorie, vi får fortalt, samt spillets slutning. Visse steder er vores handlinger også afgørende for om senere passager bliver lettere eller sværere. Det er ting, der gør spiloplevelsen mere personlig, omend det ikke nødvendigvis forbedrer genspilningsværdien.\nHistoriens fleksibilitet går ikke ud over selve kvaliteten. Den tager godt nok et lille dyk mod slutningen, men det føles mere som et spørgsmål om udviklingstid end et fundamentalt problem. Det virker som om udviklerne er nået til et slutpunkt, men havde meget mere at fortælle. Det store klimaks kommer overraskende hurtigt, passer ikke rigtig til den ellers velkonstruerede spændingskurve. Det betyder dog ikke nødvendigvis at spillet er kort, og går du efter alle de valgfrie sidequests, kan man mageligt få femten timers underholdning ud af Dungeon Siege III, hvilket slet ikke er dårligt efter dagens standard.\nTeknisk ligger Dungeon Siege III i den højere ende af middel. Omgivelserne hængr godt sammen, og der er nogle smukke lyseffekter til tider. Men der er ikke noget, der rigtigt stikker ud, hvilket til dels skyldes den lidt mærkelig afstand, kameraet har. Når man går gennem visse områder, føles de som om de bygget efter en skabelon. Til gengæld er figurene i dialogsekvenserne nydelig, selvom deres ansigtsanimationer er lidt mangelfulde. Det understreges af den til tide ujævne læbesynkronisation.\nDungeon Siege III's største problem er, at det tydeligvis ikke kan finde ud af om det skal læne sig mere mod hack'n'slash eller traditionelt rollespil, og derfor nok vil skuffe en smule i begge lejre. For action-fans kommer der nok til at mangle variation, især mod slutningen. Her kunne nogle gode puzzles bestemt have hjulpet. Det mest lokkende ved spillet er uden tvivl co-op. Der er bestemt ikke noget i vejen med den computerstyrede makkers kunstige intelligens, men coop udgør virkelig spillets hjerte. Ens progression gennem spillet gemmes dog kun for den ene spiller i stedet for begge, hvilket nærmest fjerner enhver mening i at spille sammen online.\nRollespillerne vil derimod være irriteret af spillet linearitet, og alle forsøg på at bryde den er rent kosmetiske. Det bedste eksempel er de svar, man vælger gennem spillets samtaler. Konsekvenserne af disse ses primært i spillets slutsekvens, hvor fortællerstemmen forklarer begivenhedernes gang efter det sidste slag, og det er ikke særlig tilfredsstillende. Dertil er udvalget af evner og talenter ret begrænset. Dungeon Siege III har forsøgt noget stort, men i sidste ende mangler det dybde. Vi går ind i spillets verden fyldt med eufori, men forlader den igen med et indtryk af spildt potentiale.\nGod størrelse på eventyret og lækker styring.\nSølle PC-udgave og haltende co-op\nPreview: Dungeon Siege III 2011-01-29\nNyhed: Dungeon Siege III-demo 2011-05-23\nNyhed: Dungeon Siege III-tegneserie 2011-04-29\nNyhed: Fyringer hos Obsidian 2011-04-27\nNyhed: Dungeon Siege III forsinket 2011-04-09\nNyhed: Square Enix bekræfter dato 2011-04-08\nNyhed: Dungeon Siege III-forsiden 2011-02-08\nNyhed: Dungeon Siege 3-billeder 2010-08-18\nMembrainiac den 18 juni 2011 kl. 08:56.\nJeg har det til ps3 og grafikken er flot, men som nogle siger er kampsystemet temlig ensformig efter et par timer. Så prøver man co-op over nettet og så ser man virkelig hvor der er sprunget over hvor gærdet er lavest. Ens i forvejen meget lille rum at navigere i (alt for sølle field of view) bliver lastå fast i og med at alle spillere skal følges ad på samme lille skærm, fy for en skefuld, man kan ikke se hvor fjenderne befinder sig særlig godt, og skærmen bliver ikke zoomet ud så man befinder sig i en alt for klaustrofobisk udgave af noget der skulle være sjov. JEg er sær skuffet over multiplayeren som jeg håbede var noget godav i. Ellers et fint spil for singleplayer hackslash, men forvent ikke særligt meget. jeg ville nok give det en 4-5 stks.\nTupiaz den 23 juni 2011 kl. 02:06.\nÆrlig talt er det ikke den store overaskelse, at Obsidian laver et halv færdigt spil. Det virker mere som om Obsidian er dovne udviklere og/eller ikke har gode nok chefer som kan banke i bordet og sige de har brug for mere tid, men i stedet bare trækker på skuldrene\nSpil bliver da mere og mere frie og ikke lineærer, det faktisk meget få spil som er lineære i dag. Den store åben verden er i hvert fald kommet langt bedre ud samtidigt med at rpg spil stadig har en åben verden.\nennyzor Redigeret den 24 juni 2011 kl. 19:06.\nJeg synes netop det er det stik modsatte. Flere og flere spil bliver mere og mere liniære i takt med at udviklerne forsøger at strømline spillet, ihvertfald indenfor rpg genren. Et spilserie som Final Fantasy er jo blevet fuldstændig ødelagt lige siden de besluttede sig for at lave det liniært i Final Fantasy X. Der er selvfølgeligt også andre ting der spiller ind her, men det er specielt det liniære gameplay der ødelægger alt for mig i sådan nogle spil, og også her i DS3. Dragon Age II er vel også et fint eksempel på hvor liniære rpg spil åbenbart skal være nu om dage.\nSynes bestemt ikke at det første Dungeon Siege var liniært. Tværtimod havde det jo en forholdsvis stor verden man kunne bevæge sig rundt i, specielt i slutningen af spillet.\nThe Pez Dispenser Redigeret den 24 juni 2011 kl. 19:15.\nSpillede kun første halvdel, men husker at jeg ikke lavede andet end at løbe fremad gennem lineære skove og dunkle huler. Men man kunne altid løbe tilbage, tror sågar man kunne løbe helt tilbage til start hvis man gad.\nDet var ikke ligefrem sacred eller divine divinity åbenhed i verdenen.\nThe_Dude den 24 juni 2011 kl. 20:20.\nhar lige læst i dag at styringen til PC bliver forbedret snarest :=\nSimon Kolbe Strange den 28 juni 2011 kl. 12:34.\nNu har jeg spillet det i 10 timer, og vil klart anbefale det. Historien er ikke Metal Gear Solid 2 eller Final Fantasy 6-niveau, men den er faktisk ret spændende. Gameplayet er flydende og let at gå til, men samtidig dybt. Jeg kan godt lide, at man har overblik over situationerne hele tiden, da man ikke har 1000 party-members, men derimod kun nogle få at vælge imellem, og man kan kun have 1 af gangen.\nDet er et straight-forward, solidt RPG. Lidt lineært, men questne er veludførte og faktisk ret litterære.\nMike JezZ den 28 juni 2011 kl. 21:05.\nEr det stadig etteren tro med hack n slash ?\nThe_Dude den 28 juni 2011 kl. 22:58.\ndet er hack & slash men vent med at købe det hvis det er til pc du overvejer da styringen ikke er den bedste endnu\ndesilvaraja den 1 august 2011 kl. 12:35.\nPyha - godt jeg ikke investerede i dette skodspil!\nThe Pez Dispenser den 8 september 2011 kl. 10:48.\nPrøvede lige demoen og må erkende at jeg var målløs da jeg døde føsrte gang, lur mig om man ikke bare rejser sig op igen med lidt over halvt helbred og kæmper videre. Fra det øjeblik var jeg fuldstændigt uengageret i kampene og quittede kort efter.


Comelec Brødrister - Stående - Tp-1703 - 750w - Hvid → Køb billigt her - Gucca.dk\nElsker du også lugten af ristet brød om morgenen og ønsker du det let og hurtigt? Så behøver du ikke lede længere! Med denne brødrister fra Comelec får du en smart brødrister, der kan give... Læs mere.\nInternethandel skal være sikkert for brugerne. Vi vil derfor aldrig gå på kompromis med sikkerheden. Der er garanti for sikkerheden bag din Internetbetaling, når du handler hos os, for vores Internet betalingsløsning er godkendt af NETS. Handel og betaling er derfor altid helt sikkert.\nNår vi siger 30 dages returret, så mener vi det selvfølgelig på alle typer varer. Det betyder kort sagt, at såfremt du har fortrudt købet, eller af andre årsager alligevel ikke måtte ønske varen, så send blot din vare retur til os, og du vil få dine penge tilbage. Vi er selvfølgelig altid klar med rådgivning og svar, hvis du ønsker at returnere din vare.\nAt du som kunde får tilsendt dit produkt både sikkert og hurtigt, betyder meget for os. Hvis varen er på lager, sender vi den til dig indenfor 1-2 hverdage. Husk, at du ud for hvert enkelt produkt altid kan følge den aktuelle lagerstatus. Har du stadigvæk spørgsmål til enten en vares lagerstatus eller leveringstid, så kontakt os.\nNår du handler hos os, så tilbyder vi dig at vælge blandt adskillige typer betalinger. Her kan du altid benytte netop den betalingsform, der passer lige til dig. Lige meget hvilken betalingsform du vælger, kan du sikkert og trygt købe hos os. I vores sektion med oftest stillede spørgsmål får du en oversigt over alle vores betalingsmuligheder. Husk på, at betalingskort har den fordel, at det først er på dagen hvor vi afsender produktet, at vi hæver pengene fra din konto.\nOpstår der problemer i forbindelse med dit besøg på Gucca.dk, eller har du spørgsmål, sidder vi ved telefonen eller på e-mail klar til at assistere dig. Vores kundeservice er åben alle hverdage imellem 10-15, og vi tilstræber altid, ikke kun at give dig den assistance du har brug for, men også at det er med et smil på læben og i godt humør.\nDu har naturligvis altid mulighed for at følge forsendelsen, når du handler hos Gucca. Når du har gennemført dit køb, kan du gå ind på din egen personlige ordreside. På din personlige ordreside har du mulighed for at se, hvornår dine varer er blevet sendt afsted. Når vi afsender dit produkt, vil du samtidig modtage en e-mail med leveringsinformation fra os.\nDin anmeldelse af Comelec Brødrister - Stående - Tp-1703 - 750W - Hvid\nproduct_stock_yes product_offer_no product_preorder_no\tproduct_buyable_yes product_group_husholdningsapparater path__forside path__elektronik path__husholdningsapparater path__brødrister path__husholdningsapparater path__brødrister path__comelec path__comelecbrødristerståendetp1703750whvid\n189,95 krComelec - Brødrister Med Optøningsfunktion - Stående Tp1709 - 750W - Hvid


Om dette indhold For at bruge dette skal du have The Sims 4. Du skal have The Sims 4 Hunde og katte for at få adgang til alt indhold. Lær dine simmere at passe på mindre kæledyr, indret dit hjem med kæledyrsinspirerede møbler, og klæd kæledyrene ud i dit yndlingstøj! NØGLEFUNKTIONER Pas på et helt nyt kæledyr. Udvid din husholdning med et bur til en hamster, en rotte, et dværgpindsvin eller en dværgbubalus! Få dine simmere til at navngive deres nye kæledyr, og lær at pa...\nFor at bruge dette skal du have The Sims 4. Du skal have The Sims 4 Hunde og katte for at få adgang til alt indhold.\nLær dine simmere at passe på mindre kæledyr, indret dit hjem med kæledyrsinspirerede møbler, og klæd kæledyrene ud i dit yndlingstøj!\nPas på et helt nyt kæledyr. Udvid din husholdning med et bur til en hamster, en rotte, et dværgpindsvin eller en dværgbubalus! Få dine simmere til at navngive deres nye kæledyr, og lær at passe på dem ved at lege med dem og holde dem rene og sunde. Dine simmere har meget at lære!\nKlæd dine hunde og katte på. Vis verden, at dine simmere og deres kæledyr er skabt for hinanden ved at give dem matchende tøj på som f.eks. en skøn morgenkåbe og en katteskøn pyjamas. Find en elegant kjole frem til katten, eller giv hunden en hat på for at markere en festlig lejlighed.\nIndret med dyremønstre. Få simmerne til at indrette deres stuer med unikke dekorationer, og køb dyreinspirerede møbler til børneværelset. Her er alt fra nuttede kattepuder til simmerne til farverige senge til dine hunde og katte, så du kan med garanti finde noget, der giver pote.


Chris Knudsens breve - www.familienmejlby.dk\nBreve fra Christen Knudsen\nHvem er Christen Knudsen?\nChristen Knudsen er den uægte søn til Nielsine Knudsen og altså ikke den Christen Knudsen, som fødes i Edderup i 1834. Christen Knudsen, hvis breve fra USA ca 1912 til 1931 bliver indføjet her, er altså barnebarn til Christen Knudsen i familietræet, og halvbror til Anton, Karl, Marius, Thora og Klara Mejlby.\nUnge Christen Knudsen er født den 16. januar 1892 i Trinderup i Mariager Landsogn, og han opkaldes efter sin morfar. Faren til drengen hedder i virkeligheden Anders Poulsen Bach, og han er en gårdmand i Trinderup, som har været uartig (han er gift og har 2 børn med sin hustru).\nMan kan sige, at begge to ved navn Christen Knudsen altså får et navn, som ikke vedrører der fædrenes familie eller farens navn. Og begge to får et liv, der er lidt ud over det sædvanlige.\nDet er ikke mange af brevene fra Christen, som er påført dato. Brevene er derfor her forsøgt gengivet i den rækkefølge, som de nok er sendt ud fra det kendskab, der er til Christen Knudsens liv.\nChristen kom første og eneste gang til Danmark i 1978, efter at han emigrerede til USA i 1910. Tidligere oplysninger om, at han var emigreret i 1912 var forkerte. Christen er i 1978 86 år gammel, da han tog flyveren hjem til det Danmark, som han slet ikke kendte mere. Han var her den 4. juli 1978 til festlighederne i Rebild Bakker.\nI den forbindelse eftersøgte han i Randers Amtsavis den 6. juni 1978 efter noget af sin familie. Artiklen i Randers Dagblad (venligst udlånt af Hardy Pedersen, søn af Thora Mejlby), havde følgende tekst:\nTilbage i Randers efter 66 års fravær\n86-årige Kresten Knudsen fra Asferg, gik ud af Asferg Skole i 1906 efter syv års skolegang. Efterfølgende seks års arbejde på forskellige gårde i Randers-området fandt han ikke særligt spændende. Derfor valgte han at prøve lykken i Amerika, hvortil han tog i 1912. I dag er han tilbage i Randers igen. Efter 66 års fravær.\nDen meget åndsfriske dansk-amerikaner har glemt næsten hver stavelse af sit danske modersmål efter de mange år på den anden side af "søen" Han slog sig ned i den danske koloi "Viborg" i South Dakota, hvor han arbejdede på en farm i to år. Derefter rejste han til Montana og fik tildelt et såkaldt "Homestead" af den amerikanske stat.\nEfter seks år i Montana sog han sig ned i staten Washington lidt uden for byen Seattle. Her beskæftigede han sig med forskellig håndværksarbejde, og umiddelbart efter 2. verdenskrig gik han ind i byggebranchen. Han har f.eks. været med til at bygge en by helt op fra bunden. Det er byen nord for Seattle, Mountlake Terrace, som i dag har 26.000 indbyggere. Kresten Knudsen var med til at rydde området for træer inden husene kunne bygges. Og han har selv bygget de 50 af dem.\nKresten Knudsen skal være i Randers til den 16. juli og han har slået sig ned på Højskole-hotellet - Min kone, som var englænder, døde fornylig, og det er faktisk det, der fik mig til at tage en tur til Danmark, siger han.\n- Da jeg næsten har glemt alle danske ord, har jeg svært ved at føre en samtale. Jeg er interesseret i at komme i forbindelse med noget af min familie. Jeg tror, at mine halvbrødre og halvsøstre lever endnu. Jeg ved det ikke med sikkerhed, for jeg var sidst i skriftelig kontakt med dem for 40 år siden, siger Kresten Knudsen.\nHvis en læser kan hjælpe Kresten Knudsen med at komme i kontakt med eventuel nulevende familie kan han træffes på Højskolehotellet indtil 16. juli. Som hjælp kan oplyses, at Kresten Knudsens moder hed Nielsine Knudsen, som fødte Kresten, inden hun blev gift. Hun blev senere gift med husmand Niels Christian Mejlby, Asferg pr. Fårup Station, og af de børn, de to senere fik sammen, kan Kresten huske de tre ældste: Johanne, Anton og Marius. Han mener, at der måske har været flere børn i moderens ægteskab.\n[Mountlake Terrace ligger på et område, som blev købt i 1862. Frem til 1949 skete der ikke meget, men under 2. verdenskrig blev det benyttet som landingsplads. I 1949 blev området købt af Albert LaPierre og Jack Peterson, som begyndte at bygge huse på området. Navnet Mountlake Terrace fik området, fordi man fra byen kan se både Mount Rainier og Lake Washington.]\nChristen Knudsen, som han så ud i 1978, da han blev fotograferet til avisartiklen, hvor han søgte efter sine halvsøskende i Danmark.\nHistorien om Christen kort fortalt\nChristen var først i Hadsund, hvor han havde en god dag med Thora, og han fik kontakt til halvbroren Anton i Præstø, hvor han derefter var et par dage.\nChristen kunne selvfølgelig ikke et eneste dansk ord efter ikke at have talt dansk i så mange år, så i de 2-3 dage, han var i Præstø, måtte der tolkes mellem ham og halv-broren Anton.\nHistorien om Christen Knudsens liv efter emigrationen til Amerika er følgende, som det nogenlunde huskes, og ved hjælp af en folketælling i 1930 fra Seattle:\nChristen slog sig først ned i South Dakota, hvor han fik gratis jord, og de 2 første breve ser også ud til at være skrevet i South Dakota. Da landet , som han fik, var opdyrket, og der var en brugbar farm, solgte Christen farmen til en engelsk familie og drog vestpå til Montana. På ny fik han noget gratis uopdyrket land, hvor han atter byggede en farm op fra bunden af.\nHan har boet en del år i Montana, hvor han blev gift med en kone fra en engelsk familie, og de fik en datter. En folketælling fra USA i 1930 fortæller, at hans kone hed Mathea fra South Dakota. Det vides ikke, om han havde mødt Mathea, mens han boede i South Dakota eller i Montana. Matheas efternavn kendes p.t. ikke. Allerede efter flytningen til Montana havde han ikke længere kontakt til danskere i USA. På et tidspunkt fik han et godt tilbud, så han solgte også farmen i Montana og drog igen længere vestpå til Seattle i staten Washington D.C. Han får datteren Naomi i Seattle.\nVed folketællingen i 1930 angives det, at Christen Knudsen er amerikansk statsborger, så han har da opgivet sit danske statsborgerskab. Christen Knudsens adresse i 1930 er:\n2512 - 19th Avenue N.E (hvor N.E angiver, at det er i den nordøstlige del af Seattle. Christen Knudsens erhverv opgives i 1930 som værende sælger hos en ejendomsmægler.\nChristen Knudsen på besøg hos Margit og Hardy Pedersen. Til stede var desuden halv-søsteren Thora, som han skrev et af sine sidste breve til. Fra venstre Thora Mejlby, Christen Knudsen, ?, Hardy Pedersen\nOg hvad blev der af ham ?\nChristen Knudsen endte altså sine dage i Washington-staten helt ude på vestkysten af USA. Da han var i Danmark i 1978, ejede han vist en del huse omkring Seattle.\nKontakten til ham forsvandt igen kort efter besøget i 1978, men takket være Carol Sorensen (som er gift med en efterkommer til Søren Sørensen i slægtstræet under Familien Svendsen/Sørensen) i Beecher, Illinois, er der fundet oplysninger om ham efter dette år.\nHalvbroren til Niels Christians Mejlby-unger bliver en meget gammel mand. Han er som sagt født den 16. januar 1892. Han bliver således 104 år gammel og dør først den 29. januar 1996.\nDet vides ikke, om der er nogle levende efterkommere til ham i dag i USA, men da han havde datteren Naomi, er dette sandsynligt.\nBrevene, som han skrev hjem til sin mor og senere søskende, blev fundet på Hestehavevej 72 i Præstø, da Karna Mejlby døde i 1984, og huset, hvor Karna og Anton havde boet i rigtigt mange år, blev ryddet. I bunden af et gammelt skrivebord lå disse breve. Vi havde altså ikke kendskab til disse breve, da Christen Knudsen var i Danmark i 1978, men han ville jo heller ikke selv være i stand til at læse sine egne breve, da han jo ikke længere kunne dansk.\nDe originale breve blev sendt til emigrantmuseet i Ålborg i 1984, efter at en afskrift var blev lavet. Museet svarede, at de ikke rigtigt kendte noget til Christen Knudsen i forvejen.\nFra folketællingen i 1930 i Seattle. Højreklik på billedet, og vælg "Gem billede som" for at gemme den på din egen computer, hvorved du kan forstørre billedet.\nViborg Syd Dakota 25/12 1912\n25/12 1912 Kris Knudsen\nhvis i skriver Boks 256\nigen saa Viborg Syd Dakota USA\nkan i Adressere\nI maa unskylde mig at jeg\nikke har skrevet hjem før men\ni ved jo nok at det er det værs-\nste jeg kan komme til derfor\nopsætter jeg det saa længe som\nmuligt og jeg har heller ikke\nhaft Stof nok for man skal\njo skrive Papiret fuldt maaske\nhelst to Ark men saa vidt dri=\nver jeg de vist aldrig. I skrev\ni jert Brev om Rejsen\nvar gaaet heldig. Ja det gik godt\ntil Norge men da vi saa kom\nud i Atlanterhave og Skibet\nrigtig begyndte at vippe saa\ngik jeg til Køjs der holdt jeg mig\ni otte Dage saa det var jo\nen fornøjelig Tur men saasnart\nvi kom til Nev Jork blev det\ngodt igen. Rejsen fra Kjøbenhavn\ntil Nev Jork varede i 13 Dage saa\nkørte vi med Toget 3 Dage saa var\nden Rejsen forbi men der er\njo to sider tilbage endnu saa\njeg faar vel begynde med noget\nande vrøvl. I er vel bleven\nfærdig med Høsten derhjemme.\nDet er vi foresten ogsaa men\ndet er da ikke mere en 3 uger\nsiden og der er enkelte der\nikke er færdig endnu men det\ner da Majsen vi høste saa\nsent Hveden og Havren er\ndet næsten to Maaneder siden\nvi fik tærsket vi bærer os næm\nlig ikke ad saadan som hjemme\nmaa Hvede eller Havren bliver\nsaa sætter de det sammen og saa\nBrev uden dato\n...er jo Karl og johane\nmaa jo saa være pige hvad\njeg skal kalde de andre\nved jeg ikke rigtigt men\ndet gør jo ogsaa ligemeget\nmen vil vide gerne om i\nvillde give dem en foræring\nsærlig Ane jeg lider nemlig\nikke at sende noget\nherovre fra for saa skal de\njo betale Told af det for at\nfaa det. Det var ellersw\nmeningen at de skulde\nhave været sendt til Jul\nmen jeg kom ikke rundt\ntil det jeg håber at i\nhar haft en glædelig Jul\nderhjemme jeg har nem\nlig ikke mærket stort\ntil den det enneste var\nat jeg var til juletræ\nJuledagsaften i Dansk\nhus. DBS en slags læse og\nsygeforening og er kuns for\ndanske jeg blev indmeldt i\nden i foraaret vil man læse\nhar de en masse danske\nbøger man kan faa og\nbliver man syg faar\nman sygehjælp og hvis\nman dør faar man en\npæn begravelse saa\njeg er jo godt forsørget\nnu har i vistnok\nfaaet vrøvl nok dengang\nnu en venlig hilsen\ntil eder alle fra Christen Knudsen\nRadrenser det er jo en let besteling. En venlig hilsen\nSo Dak R3\nAfs. Frank Olsen\n25. december 19??\nJeg sidder og kommer i\ntanker om at i burde sende\nmig Peter Adresse jeg burde\njo have ham lykonsket i\nAndledning af Giftermaalt\nskøndt jeg synnes rigtignok\ndet er noget dumt gjort af\nham saa matte han da heller\nrejst til Amerika saadan\nsynes jeg da ihvertfald men\nenhver sin lyst. Jeg skal\nfortælle jer hvad jeg spek\nkulerere paa ham snekkeren\nsom jeg rejste sammen med\nherover vil ud til Montana\nog tag Friland og saa rejser\njeg ogsaa med vi kan tage\n320 Akres Land ( Det vil blive\nimellem 200- 250 Td land)\nder skal vi saa være i 3 Aar\nog 30 akres nu mener\ni maaske at landet ikke\ner noget værd men det\nkommer med tiden jeg ken-\nder en her fra Viborg som har\nværet herovre i 12 Aar og som\nvar bestemt paa at rejse til\nDanmark og blive men saa\nsaa i Efteraaret var han en\ntur ude i Montana (det vilde vest)\nsaa fik han lyst til landet\nog nu rejser han derud til\nHvis i ikke er fornøjet denne gang\nsaa skal male 4 ark vrøvl op til næste\nJa nu har jeg spist\nDinner eller Middagsmad det\ner jo første Juledag om jeg eller\nikke tager fejl af tidsregningen\nJeg er ene hjemme det er den\neneste forandring jeg kan mærke\nja jeg var da ogsaa i Kirke\ni Aftes men jeg forstod jo\nikke et muk af det saa de\nfik jeg ikke megen fornøjelse\nDu skrev i dit sidste brev at\nAnton var bleven Karl jeg blev helt\nforbavset jeg havde ikke troet\nhan var saa gammel saa kom\njeg til at tænke paa hvor gammel\njeg selv kunde være, jeg kunde\nikke rigtig blive enig med mig\nselv enten det 29 eller 30 ak ja\ntiden gaar og man bliver gammel\nnu har jeg snart været i Amerika\ni 2 Aar og er ikke bleven rig end-\nnu jeg burde jo mindst have haft\nen million nu men jeg har det eller\ngodt jeg har da lagt mig nogle\npenge op og til sommer tænker jeg\nnok jeg gaar vest paa og tar friland\nsaa kommer det an paa\nhvad man kan lave derude.\nNu fortiden er jeg arbejdsløs\nder er nemlig den fejl ved\nLandbruget her at der ikke\ner noget at bestille om\nvintren Farmerne her rundt\nhar nemlig ikke ret mange\nKreaturer man sælger det\nmeste af deres korn og det\nbliver altid tærsket før der\nkommer sne Tæskning\nherovre foregaar nemlig\nmed store maskiner der\nkører fra en farmer til en\nan de er meget større en\nden i har i Danmark og saa\ner de saadan indrettet at\nmotoren trækker tærskeværk-\nket, jeg sendte et kort til\nAnton paa det kan i se saadan\nen motor men det er en lille\nen den er på 20 hestes\nkraft de fleste af dem de\nbruger til Tærskning er\nimellem 40-50 hestes kraft.\nDet meste af tærskningen\nforegaar i September og Oktober\nsaa begynder cornpekning\neller majshøsten det varer\ntil hen i december naar man\ner færdig med det kan man\nnog lægge sig til at sove\ntil Marts for før bliver\nder ikke noget at fortjæne\nmen jeg trætter jer\nvel med alt min vrøvl,\nderfor vil jeg slutte med\ndet. Jeg sendte eder 20 Dollar\njeg ved ikke om i\nhar modtaget dem men\nhar vilde jeg ønske at\ni vilde se Ane Kirstine\nog Peter og de andre smaa\nrollinger, nej undskyld Anton\nkommer de med tærskemaskiner\nog tærsker det med det\nKommmer vi ikke saa let fra\ndem plukker vi af med\nhænderne men det er Akord\narbejde man faar 4 Cent\nBusselen og en dygtig mand\nkan tage tæt til en 100 Bussel\nom Dagen men jeg maatte nøjes\nmed 50, Hvad det angaar med\narbejdet nu saa er det sløjt\nder er 3 maaneder Dec jan Feb\ner der ikke til at faa et arbejde\nmen man kan gaa paa en farm\nog faa føden for at gøre tjurs ??\ntil slut en venlig hilsen til eder alle\na Kris Knudsen\nVellivord 9 Januar\nat i alle har det godt der=\nhjemme. Jeg for har det\nogsaa godt jeg har lige\nbegyndt at gaa i Skole,\ni syntes maaske at jeg\ner for gammel til det\nmen man skal jo\nlære hele sit Liv. Jeg\nhar ogsaa begyndt med egen\nHusholdning og er selv Kok\ndet gik lidt tvært til at\nbegynde med men nu\ngaar det temmelig godt jeg\nkan baade bage Brød og flaa\nen Hare og gøre næsten\nalting saa for den tings\nskyld behøver jeg ingen\nFruetimmer. Jeg gaar\nforesten og har det godt\ni Vinter naar jeg ikke\ner i Skole gaar jeg paa Jagt\nog bestiller ellers ingenting.\nTil Foraaret skal jeg have\n20 eller 30 acres plovet og\nsaaet med Flaks og Havre\nmen jeg tænker at jeg lejer\ntil at faa det plovet vi\nplover nemlig mest\nmed Dampplov her i\nMontana. Kriger mærker\nvi ikke meget til herovre\nmen vi læser jo en del\nderom og jeg tænker nok\nat Tyskerne faar prygl.\nDet er vist alt jeg har\nat fortælle jer denne gang\nHilsen til eder alle fra\nWelliver 27 February\nDu kom temmelig sent\nmed din Lykønskning paa\nmin Fødselsdag jeg har\nnemlig først faaet det\nBrev i Dad den 27 Feb\nog for at du ikke skal\nblive saa meget bagefter\nen anden gang vil jeg\nlade dig vide at jeg\nfylder Aar den 15 Januar\nDet var slemt at du\nskulde spise din Blyant\nmen jeg haaber at du\nikke fik den i den\ngale Hals. Det glæder\nmig at du har 5 Kære\ndet var en ting som\naldrig kunde passere\nherovre nu har jeg\nnemlig været i Mon=\ntana omtrent et Aar\nog jeg tror ikke at\njeg i den tid har\nset 5 Piger når jeg\ntæller baade Kinesere\nog Indianere . Negre med\nsaa hvis du kunde skaf\nfe mig en Husholder\nske skal jeg være dig\nJeg ser at du skal\nhave 170 Kroner det\ner jo en farlig stor\nLøn det er omtrent\nlige saa meget som\njeg kan tjene i\nen Maaned forresten\nhaaber jeg at du\nsnart bliver saa\nfornuftig at du kom\nmer til Amerika og saa\ni det mindste tage en\naf dine kærester med\ndig for kommer du\nførst herover er det haardt\nat tage fat naar en...\nhilsen til eder alle derhjemme\ni det lille Danmark\nWelliver Montana d. 25 juni år?\nDet er længe siden at i\nhar hørt fra mig men\njeg er endnu iblandt\nde levende. Jeg har begyndt\nat farme i Aar\nhar ryddet sten af og pløjet\n32 acres for mig selv\nI foraaret og det ser ud\ntil et godt avl, jeg har\nnu jeg kører med stude\nmen dem der kører\nmed stude kommer\nogsaa med plejer i\njo at sige derhjemme\ni Danmark jeg\nhar desværre ikke\nnoget ny at fortælle\nden da alt gaar\nved det gamle men\nvil sende de bedste\nhilsener til eder alle\nWelliver Motana 31-10-15\n31-10-15 Welliver Montana\nJeg er som sævanlig ved\ngodt Heldbred og godt\nHumør, vi er lige bleven\nfærdig med Høsten her\nog har begyndt med\nTærskningen vi kører\ndet nemlig ikke i\nLader som i gør der=\nhjemme men lader\ndet staa på Marken,\nsaa kommer Tærskema-\nskinerne rundt og tærsker,\ndet er ikke nogle smaa\nKaffemøller som de\nbruger i Danmark men\nstore Maskiner nogle af\ndem har 60 Hestes Kraft\nde har 12 Spande Heste til\nat køre Negene til og\nsidder de ikke og putter\ni dem med Haanden\nmen forker de hele neg i\nen maskine kan tærske\nævlt paa en 100 Acres en\ndag. I skrev at i\nvilde have et rigtig\nFotografi af mig og\njeg sender eder her\nnogle, jeg ved ikke\nom i kan kende\nmig der, jeg kan\nnemlig ikke kende\nmig selv, Vi har\nhaft et god avl herovre\ni Aar men det er fal\nden i me vaadt vejer\nsaa det er vanskligt\nat få det tæsket. vi\nhavde sne her den 11\nSeptember men varede\nkuns en Dagstid saa\ndet gjorde ikke mere\nskade end een smule\nRegn. I Dag har\nvi Solskindsvejr og i mens\ntænker jeg Tærskningen\nbegynder igen. nu en\nvenlig hilsen til eder alle\nfra Chris knudsen\nWelliver 17. Jan. 1917\nDet er længe siden at\ni har hørt fra mig saa\njeg vil i dag skrive til\neder jeg var i gaar 25\nAar saa jeg bliver snart\nen gammel Pebersvend\njeg farmede lidt sidste\nSommer og gik lidt ud\npaa arbejde men til\nnæste Aar bliver jeg hjem-\nme og arbejer for\nmig selv. jeg har for-\npagtet min naboes farm\nsaa det bliver about 100\nTdr Land for mig at farme\nalene og saa skal jeg maa\nske enda koge min mad\nselv men vi kommer\nselvfølgelig letterre fra\nvort arbejde end i gør\nderhjemme vi kan køre\npaa næsten alt vort\nmaskineri og saa spænder\nvi flere Heste for jeg\nhar kørt med 8 Heste\nfor en plov. det er\nknap saa haardt arbej-\nde paa en Farm herovre\nsom i det gamle land\nmen en mand skal\nvære rask til at komme\nrundt naar han skal fodre\n8 Heste strigle og pute\nSeletøjet paa dem og\nvære færdig til at spænde\nfor kl 7 men saa kan\nman jo ogsaa hvile\nnæsten hele dagen jeg\nhar nu 10 Kreaturer\nFørste brev fra Seattle\nDet er nu saa længe\ndisen at jeg har skrevet\ntil dig saa du har vel\nglemt mig men jeg er\nda levende endnu og\nhar det godt. Hvordan har\ndu det i det gode gamle Dan\nmark det er saa længe siden\njeg har hørt derfra jeg lever\ni Sed[overstreget] Seattle endnu men\njeg har flyttet jeg har\nkøbt et hus of mit eget\nog jeg tænker jeg vil\nbliver her det[overstreget] nub adres us\n7512-19 ave N. E.\nhilsen til eder alle og skriv\nog lad vide om du faar dit Brev\nSeattle Wash 24. Feb. 1925\n1. Seattle Wash\n24 Feb. 1925\nKære søster det er saa\nlænge imellem at\njeg skriver et brev\nsaa jeg forstår næ-\nsten ikke at skrive\nmen jeg fik dit\nbrev i aften og\nda det er saa læng\nimelem at jeg hø\nrer fra danmark\nvil jeg svare dig\nJeg vil sende dig\nbillede af min lille\npige der er to paa\nbilledet men det er\nkuns den lille der\ner min du ser jeg\nhar kuns den ene.\nSaa du er 19 Aar\ngammel eller skulde\njeg sige ung du var\njo kuns en lille tot\ndengang jeg rejste\ntil amerika jeg kan\nnæsten ikke huske\nherovre saa længe.\nNej jeg kommer\nikke hjem i som\nmer det koster for\nmang peng og\njeg er jo gift, jeg\nskulde have taget\nen tur hjem før\njeg blev gift. Jeg\nved ikke hva jeg\nskal fortælle dig\n[ Flere sider mangler]\nP.S. hvis du kom-\nmer herover Thora saa\nkan du også tage\n160 Acres efter du bliver\n21 Aar du bl[overstreget] hvis du\nikke er gift og vær\nherovre vil du være\nen ung pige efter\ndu er 25 og ude i\nen ny land er der\nmesten alle men du vil\nmaaske være den\neneste ung pige for\nmang mile rundt.\nSeattle d. 8. marts 1925\nSend dette brev til Seattle Wash\nanton, Karl og Marius march 8, 1925\nFortæl Anton eller var\ndet Karl der vilde\nvide hva a conden-\nsery var, at det er\nen plads hvor de\nkoger mælk til omtrent\nhalt af vandet er kogt\nvæk saa fylder de\net i blekkammer og\nlukker dem lufttæte\nog den vej det kan\nholdes frisk flere Aar\nmen jeg arbejder ikke\nder længere de betalte\nikke stor nok dagløn\nsaa jeg reste til Se-\nattle for at prøve\nlykken og nu arbej-\nder jeg for en contrack-\nter i Seattle. Ja jeg\nhar arbejdet ved næs-\nten althing siden jeg\nrejste fra farmen, og\ntro mig jeg ønsker man-\nge gange at jeg var\ntilbag og havde en\nfarm igen, men land\nherude er for dyrt\ndet coster fra 200 til\n1000 dollars en acre saa\ndet er da ikke for\nen fattig man at\nkøbe. Jeg har tænkt\npaa at gaa til Caba=\nda og tage et Home-\nstead du ser Canada\ngiver 160 ac[overstreget] acres\ntil enhver der wil\ntage det. Landet er\nafmaalt i firkanter\nligesom det der\ner 160 acres i hver\nfirkant og alt a man\nhar at gør er at fin-\nde det stykke han\nvil have og fylde ud\nsom papirer og sende\ndem in til Øvrig-\nheden saa kan han\nbygge hans hus og\nhjem. Naar han har\nlevet der 5 Aar saa\nfaar han papirer\npaa landet og saa\nkan han sælge det\nog gøre ved det hvad\nhan vil. Dette land\ner vild land der\nhar aldrig været plov-\net somme pladser\ner der gras og som-\nmepladser er der\nskov men for at\nfaa godt land saa\nskal man da gaa\nlangt fra Jernbanen.\nUnited Stats giver ogsaa\nland væk den vej\nmen alt det gode\nland der er taget.\nJeg tog et homestead\ni Montana det var\nda mest backker men\njeg fik da 2000 Dollars\nfor det dengang jeg sol-\ngte det. Jeg begyndte\ni Montana med 150\nDollars jeg byggede\nførst et lille hus\nsaa gik jeg ud at\narbejde for resten af\nSommeren. Næste Vin-\nter købte jeg 4 Stude\nog om foraaret begyndte\njeg at plove, jeg\nbrugte studene 2 Aar\nsaa byttede jeg og\nfik Heste og saa køb-\nte jeg ogsaa nogle\nKøer og dengangang\njeg havde været der\n5 Aar saa havde jeg\n6 arbejdsheste og en\nridehest og 20 kreaturer\nDu ser vejen vi laver\npenge ude i et ny\nland, er vi plover\nlandet p[overstreget] op saa saar\nvi det in med Hvede\neller Flax og naar\ndet bliver moden\nsaa høster vi det og\ntærsker og saa kører\nvi det til byen og\nsælger det. Det er\nhaardt at plove landet\nførste gang det tager\n4 eller 5 heste eller Stude\ntil at trække en plov\neller nogle gaar in\ntil et stort køber\nstore Gasoline eller\nDampmaskiner til at [overstreget]\nder vil trække mange\nplove. Det tager jo\ntid til at faa landet\nplovet op men det\nfjerde Aar jeg farmede\nda solgte jeg da hve-\nde og Flax for 2000-\ndollars det var jo\nda ikke saa daarligt\nnæste aar solgte jeg omtrent\ndet samme og[overstreget] saa\nkøbte jeg en Automobie\nog saa tog det jo ikke\nlæng inden jeg blev\ngift det var jo godt\nnok saa langt men\ndet første sommer\njeg var gift min\nkom ud[overstreget] til at se\nus han var fra Seattle\nWash. og han pralede\nom hvor fin et clima\nde havde der. Saa min\nkone hun var ked af\nat være paa farmen\ndu ser hun var bragt\nop i byen saa vi\nsolgte hvad vi havde\nog rejste til Washington\nClimaet out here[overstreget] herude\ner da fint men at\nleve i byen er ikke\naltid saa dejligt som\ndet synes det koster\nfor meget naar man\nskal købe alting og det\ner haart at gaa ud\npaa arbejde og tage\norders[overstreget] befaling fra andre efter\nat jeg har været min\negen man, og landet\nfor mig at købe\nsaa jeg har tænkt\npaa maske i ung\nkarle Anton Marius og\nKarl kunde have lyst\ntil at gaa med ud\ntil Canada og tage hom\nstead vi kunde hjælpe\nhverandre til at begyn\nde med i har velsag-\ntens ikke mange penge\nlagt op men det har jeg\nheller ikke, da jeg har\nbrugt alle jeg lavede paa far-\nmen alt jeg har tilba-\nge er min Automobil\nog møbler for huset.\nGrunden til at jeg\nikke lider at gaa\nud der alene er at jeg\nskal gaa ud saa langt\nfra byen og maaske\ningen naboer tæt\nved saa min kone\nvilde være bang for at\nvære ene hjeme og den\nvej kunde jeg aldrig gaa\nfra hjemmet men\nhvis vi gaar ud der\nsammen saa kunde\nvi da byttes til at\ngaa til byen og ud\nat arbejde hvis vi\nmanglede penge og\nvi kunde bruge det\nsaa det vilde ikke\nkoste saa meget til at\nbegynde med og naar\nvi først faar begyndt\nsaa kunde vi da snart\nlave peng nok saa vi\nkunde købe en flyvema-\nskine saa vilde det\nikke tage lange med\nat gaa til byen even\nom det er en lang\nvej nu haaber jeg at\ni alle skriver snart\nog lader mig vide hvad\ni tænker om min\nplan og hvis der er\nnogle spørgsmaal i\nvilde ønske besvaret,\nskriv og jeg vil svare\ndem, mange hilsener\nfra eders bror Kris\nP.S. hvis alle tre af\njer kommer herovre\nsaa kunde vi jo tage\n640 tilsammen og\nmaaske købe en Damp\nmaskine til at plove med\n316-21 Avenu South\nSeattle Wash. U.S.A.\nSeattle 10. maj 1925\nKære Broder. Modtog dit Brev for\nnogle Dage siden og da det er\nSøndag idag vil jeg prøve\npaa at besvare nogle af dine\nspørgsmaal. Den bedste\nTid at komme herover er\nom Foraaret da der er altid\nmest arbejde om Sommeren\nmen du kan da komme hvad\ntid du bliver færdig til det\nhvis du vil tage hvad slags\narbejde du kan faa og du\nbehøver ikke at bekymre\ndig om at have penge paa lom-\nmen efter du kommer her\nfor jeg skal da nok føde\ndig til du faar arbejde.\nDu vilde vel ogsaa vide hvad\nslags arbejde du kan faa her-\novre og hvad de betaler for\ndet. Hvis du gaar ud paa landet\nog arbejder der de betaler 40 til\n50 Dollars om maaneden og kost og\nlogi og hvis du kan malke\n25 køer saa kan du tjene op\ntil 80 Dollars om maaneden, men\ndu ser de malker kuns 2 gan-\nge om dagen. Jeg tænker ogsaa\nat jeg kan faa arbejde for dig\nhvor jeg arbejder der de betaler\n4 ½ Dollar om dagen men saa\nskal du da føde dig selv det\nvil koste dig omkring 40 Dollars\nom maaneden men saa arbej-\nder jo kuns 8 timer om dagen\npaa landet skal du jo arbejde\ntidligt og sent. Du vilde ogsaa\nhave at vide hvad der vilde\nbetale sig at købe i danmark\njeg ved jo priserne herovre men\njeg ved dem ikke i danmark\nmen hvis jeg skulde rejse herover fra\ndanmark saa vilde jeg ikke købe\nen thing for Klæderne herovre er\njo lidt foskellig fra hvad i bruger\ni danmark og saa længe du bruger\ngamle landet klæder saa tænker\nde jo at du er grøn. Dyner bruger\nvi ikke meget herovre men hvis du\nmed men jeg vil\nikke advise dig til at\nkøbe nogle jeg tænker\nden bedste vej at kom-\nme herover er at tage\nen bilet til Vancouver\nDu ser U. S. har en Lou\nsaa der kan kun kom-\nme saa mange fra hvert\nland in i U. S. jeg tæn-\nker det er knap et hundred\nfra danmark der kan\nkomme in om Aaret.\nDu kan finde althing\nom det før du køber den\nbilet. Men hvis du[overstreget] det\nvil vilde være lettere at\nkomme in i Canada\nfor de har ikke saadan\nen Lov og de lider\ndanskerne og saa kun\njeg da smugle dig over\ngrænsen da jeg ikke\nlever langt derfra. Lad\nmig vide omtrent hvad\nsaa kan jeg jo komme\nderop og smugle dig over.\nJeg begyndte dette brev\ni may og jeg har prø-\nvet paa at finde mere\nat skrive men da jeg\nikke kan ssa tænker\njeg at jeg vil sende\ndet nu hvis der er\nmere i vil have\nat vide kan i jo\nskrive igen mange\n316 21 avn. So\nAllersidste Brev 1931\nDet er nu en\ndu hørte fra\nmig, saa jeg vil\nsende dig nogle\nlinier fra din\nJeg kom da\nBanken som jeg\npenge i gik\nmen jeg er[overstreget]\nhar det da\ngodt og har\nda nok at\nleve med. Jeg\ndig 20 dollars, og\nmin kone siger\ndig a ny silke\nkjole med dem\neder alle fra\nlille datter og\na gladelig Jul\nand et godt Ny\nP.S. skriv og\nhvordan i alle\nhar det og jeg\nvil sende jer\net lang brev\n12032 - 1st ave N.W.